Y Chwyldro Diwydiannol yng Nghymru - Wicipedia\nRoedd y Chwyldro Diwydiannol yng Nghymru yn gyfnod o newid mewn cymdeithas pan ddatblygodd diwydiant i'r fath raddau fel y bu newidiadau mawr yn y ffordd roedd pobl yn gweithio ac yn byw.\nTirwedd diwydiannol de Cymru tua 1825\nCymru,Prydain a’r Byd yn 1913\n*Patrymau Mudo - Y cyd-destun Cymreig\nGwleidyddiaeth a Llywodraeth (CA5)\nYn 1750 roedd Prydain yn wlad lle'r oedd y mwyafrif o’r bobl yn byw ac yn gweithio mewn ardaloedd gwledig, ond erbyn 1850 datblygodd i fod yn wlad ddiwydiannol lle'r oedd y mwyafrif yn byw mewn trefi a dinasoedd ac yn gweithio gyda pheiriannau. Erbyn hynny roedd Prydain yn cael ei gweld gan weddill y byd fel ‘gweithdy’r byd’ gan ei bod yn cynhyrchu 66% o lo y byd, 50% o haearn y byd a 50% o fetel y byd.\nRoedd yn gyfnod, rhwng tua 1750 a 1850, a welodd ddulliau newydd o gynhyrchu nwyddau a bwyd ar draws Ewrop ac yn Unol Daleithiau America. Dyma gyfnod pan welwyd:\nNewid o ddulliau llaw i ddyfeisio a defnyddio peiriannau\nNewidiadau yn y ffordd o gynhyrchu haearn\nMwy o ddefnydd yn cael ei wneud o bŵer stêm a phŵer dŵr\nDatblygu systemau ffatri gyda pheiriannau mecanyddol\nTwf aruthrol ym mhoblogaeth y wlad.\nGwelodd Gymru newidiadau yn ei ffordd o fyw ac yn ei ffordd o weithio yn sgil y Chwyldro Diwydiannol. Yn sgil datblygu'r gweithfeydd haearn yng Nghymru yn ardal Merthyr a’r de-ddwyrain yn sir Fynwy gwelwyd trefi diwydiannol yn tyfu o gwmpas y gweithfeydd a’r ffatrïoedd. Yn y gogledd-ddwyrain sefydlwyd gweithfeydd Bersham ac wedyn Brymbo gan y Brodyr Wilkinson ar ddiwedd y 18g, ac roedd y gweithfeydd copr yn Abertawe ac Amlwch wedi troi'r ardaloedd hynny yn rhai diwydiannol. Daeth peiriannau yn rhan o fywyd gwaith pobl, a chyda hynny daeth ffyrdd newydd o deithio a chludo nwyddau gyda’r camlesi a’r rheilffyrdd. Roedd pŵer corfforol a phŵer anifeiliaid a’r elfennau bellach wedi cael eu disodli gan bŵer stêm ac yn nes ymlaen gan drydan. Datblygodd trefi diwydiannol fel Merthyr, Abertawe ac yn nes ymlaen Caerdydd, ond er mor ddeniadol oedd y cyflogau da yn y gweithfeydd, roedd pris i’w dalu am hynny. Roedd peryglon y gwaith yn ofid cyson ac roedd amodau byw yn y trefi diwydiannol yn frwnt ac yn anodd.\n1 Achosion y Chwyldro Diwydiannol\n2 Mewnfudo y tu allan a thu mewn i Gymru\n3 Unigolion a diwydiannau Cymru\n5 Amodau gwaith a byw yn y trefi diwydiannol\n6 Tensiynau a therfysgoedd\nAchosion y Chwyldro DiwydiannolGolygu\nPaentiad yn darlunio agoriad Rheilffordd Lerpwl a Manceinion ym 1830, y rheilffordd rhyng-ddinas gyntaf yn y byd.\nNodweddion daearyddol Prydain – roedd gan Brydain adnoddau mwyn cyfoethog wedi eu lleoli ar draws y wlad yng ngogledd Lloegr, canolbarth Lloegr, de Cymru, Cernyw a thiroedd isel yr Alban. Roedd digonedd o fwynau fel haearn, plwm, tun a chopr ar gael, a Phrydain oedd yn meddu ar yr ansawdd gorau o lo yn Ewrop. Roedd ganddi hefyd ddigonedd o bŵer dŵr a chalch i helpu i ddatblygu ac ehangu gwahanol ddiwydiannau. Roedd calch yn cael ei ddefnyddio i buro haearn er mwyn ei gryfhau ar gyfer gwahanol bwrpas a defnydd. Roedd hinsawdd laith y tywydd yng ngogledd-orllewin Lloegr - er enghraifft, yn ardal Manceinion - yn darparu’r amodau gorau posibl ar gyfer troelli cotwm. Roedd hwn yn gynnyrch allweddol i’r diwydiant tecstilau.\nTrafnidiaeth – roedd gan Brydain nifer o borthladdoedd ac afonydd y medrid hwylio arnynt. Roedd arfordir eang Prydain hefyd yn hollbwysig wrth fewnforio ac allforio nwyddau, ac yn help wrth gludo nwyddau ar draws un rhan o’r wlad i’r llall.\nHeddwch - bu cyfnod o heddwch ym Mhrydain yn ystod y 18g ac arweiniodd hyn at sefydlogrwydd, lle'r oedd diwydiant a masnach yn medru llwyddo\nMasnach rydd - roedd Prydain yn farchnad lle nad oedd tollau na threthi mewnol rhwng y gwahanol wledydd, er enghraifft, yr Alban, Lloegr a Chymru. Roedd hyn yn help o ran hwyluso gwerthu nwyddau.\nRôl unigolion – roedd mentergarwch dynion busnes y cyfnod yn golygu bod ganddynt yr arian i fuddsoddi a datblygu'r adnoddau crai, fel haearn a glo a oedd yn gyrru’r Chwyldro Diwydiannol - er enghraifft, teuluoedd fel y Crawshays, Guests, Homfrays a’r Hills yn ne Cymru. Yn y diwydiant tecstilau dyfeisiodd nifer o ddynion beiriannau newydd i gyflymu’r broses o wneud dillad, ac ym 1709 dyfeisiodd Abraham Darby ei ffwrnais haearn chwyth oedd yn defnyddio golosg, sef math o lo, i doddi’r haearn amhur. Arweiniodd hyn at dwf yn y diwydiant glo.\nGweithlu – roedd gan Brydain ddigon o weithlu a oedd yn medru cwrdd â’r galw am fwy o bobl i weithio mewn gwahanol ddiwydiannau. Roedd newidiadau mawr ym myd amaeth, fel y Chwyldro Amaethyddol, wedi gweddnewid safon byw pobl. Bu dynion fel Jethro Tull, Robert Bakewell a ‘Turnip’ Townshend yn arbrofi wrth dyfu cnydau a bridio anifeiliaid, gan gyflwyno dulliau mwy gwyddonol o ffermio. O ganlyniad i’w hymdrechion roedd mwy o fwyd yn cael ei dyfu a’i gynhyrchu, a'r bwyd hwnnw o safon well. Roedd hyn yn ei dro yn gwella safon byw pobl ac yn y pendraw yn arwain at gynnydd yn nifer y genedigaethau.\nRhyfel – creodd rhyfeloedd fel y Rhyfel Saith Mlynedd (1756-1763), Rhyfel Annibyniaeth America (1775-1783) a Rhyfeloedd Napoleon (1803-1815) alw mawr am gynhyrchu mwy o arfau.\nMewnfudo y tu allan a thu mewn i GymruGolygu\nRichard Crawshay (1739–1810). Diwydiannwr a pherchennog Gwaith Haearn Cyfarthfa ger Merthyr Tudful\nY 18g oedd dechrau’r Chwyldro Diwydiannol yng Nghymru wrth i gyfoeth mwynol y wlad gael ei ecsbloetio'n fwy systematig. Er mai Cymry oedd rhai o’r diwydianwyr cynnar, daeth llawer ohonynt hefyd o Loegr, gan ddod â gwybodaeth dechnegol a gweithwyr medrus gyda hwy i ddechrau busnesau newydd. Er enghraifft agorodd Dr John Lane o Fryste y gwaith copr cyntaf yn Abertawe yn 1714. Agorodd Isaac Wilkinson o Swydd Gaerhirfryn waith haearn yn y Bers ger Wrecsam yn 1753. Ym Merthyr, roedd y prif feistri haearn – Richard Crawshay, John Guest, Anthony Bacon a Samuel Homfray - i gyd yn Saeson. Symudodd pobl o bob rhan o Gymru i ardaloedd diwydiannol, wedi eu denu gan gyflogau da. Daeth gweithwyr hefyd o Iwerddon a Lloegr, a thros amser cyflwynodd hyn yr iaith Saesneg i lawer o gymunedau Cymraeg ar raddfa fawr am y tro cyntaf.\nWrth i brosesau diwydiannol yng Nghymru gyflymu ar ddiwedd y 18g, gwelwyd twf cynyddol drwy gydol y 19eg ganrif. Ar ddechrau’r 19eg ganrif, gweithfeydd haearn yng nghymoedd y De, gweithfeydd copr yng nghwm Tawe a chwareli llechi yn y Gogledd oedd y prif gyflogwyr. Fodd bynnag, erbyn diwedd y 19eg ganrif, glo oedd y diwydiant mwyaf. Erbyn dechrau’r 20g, roedd un o bob pedwar gweithiwr yng Nghymru yn löwr.\nMerthyr Tudful yn ystod y chwyldro diwydiannol\nYn ystod y rhan fwyaf o’r 19eg ganrif, daeth y mwyafrif o ymfudwyr i’r ardaloedd diwydiannol hyn o siroedd gwledig Cymru, a Chymraeg oedd iaith bob dydd y gweithwyr yn y ffwrneisi haearn a chopr a’r chwareli llechi. Roedd ymfudwyr Saesneg eu hiaith hefyd, ond nid oeddent yn gyffredin. Gan fod y rhan fwyaf o’u cydweithwyr yn uniaith Gymraeg, roeddent yn dueddol o ddysgu’r iaith. Yn y 1840au, arweiniodd y Newyn Mawr yn Iwerddon at y don fawr gyntaf o fewnfudwyr i Gymru. Gwelwyd rhai mewnfudwyr o Iwerddon cyn hynny, ond gorfodwyd pobl i adael y wlad oherwydd y newyn. Fe wnaeth y swm mawr o bobl a fewnfudodd o Iwerddon yng nghanol y 19eg ganrif helpu i ddatblygu economi Cymru hefyd, er na chawsant eu croesawu i’r fath raddau i ddechrau. Roedd llawer o bobl yng Nghymru wedi dychryn wrth weld y niferoedd mawr o fewnfudwyr hanner newynog a oedd yn cyrraedd y wlad. Er bod cyfnodau ac ardaloedd penodol lle cafwyd gwrthwynebiad i bresenoldeb y Gwyddelod, roeddent yn weithwyr caled ar y cyfan ac felly’n ei chael hi’n gymharol hawdd dod o hyd i waith. Roeddent yn aml yn fodlon gwneud y math o waith brwnt, amhleserus nad oedd pobl eraill yn awyddus i’w wneud.\nErbyn 1861, roedd bron i 30,000 o Wyddelod yn byw yng Nghymru, y grŵp mwyaf o fewnfudwyr o bell ffordd. Fe wnaethant ymgartrefu’n bennaf yn y pedair tref fwyaf yn ne Cymru - Caerdydd, Abertawe, Casnewydd a Merthyr. Roeddent yn weithwyr caled a daethant o hyd i swyddi yn y diwydiant adeiladu - er enghraifft, adeiladu dociau Caerdydd, y rhwydwaith rheilffyrdd a oedd yn ehangu, yn ogystal â'r pyllau glo a’r gweithfeydd dur. Buont yn rhedeg tai llety hefyd, yn aml yn yr ardaloedd tlotaf o’r dref - er enghraifft, ardal Newtown yng Nghaerdydd a adeiladwyd gan yr Ardalydd Bute. Er bod y rhain yn aml yn orlawn, roeddent yn cynnig llety rhad iawn i’w cydwladwyr wrth i’r ymfudo o Iwerddon i Brydain barhau tuag at ddiwedd y 19eg ganrif. Erbyn 1881, roedd traean o drigolion Caerdydd yn Wyddelod.\nYn ystod ail hanner y 19eg ganrif, fe wnaeth poblogaeth Cymru fwy na dyblu o 1,163,000 yn 1851 i 2,421,000 erbyn 1911. Gwelwyd mewnlifiad enfawr o bobl i gymoedd y De lle’r oedd y diwydiant glo yn ehangu. Rhwng 1851 a 1911, amcangyfrifir bod 366,000 o bobl wedi ymfudo i’r ardal, gan gynnwys 129,000 rhwng 1901 a 1911. Roedd de Cymru yn denu mwy o ymfudwyr nag unrhyw le y tu allan i Unol Daleithiau America. Yn 1901, roedd y twf yn y boblogaeth yn y tair sir fwyaf diwydiannol – Clwyd, Gwent a Morgannwg – 10 gwaith yn fwy na’r cyfartaledd cenedlaethol.\nCynyddodd y nifer o fewnfudwyr o Loegr yn ddiweddarach yn y 19eg ganrif, yn enwedig ymhlith pobl o dde-orllewin Lloegr. Clywyd yr iaith Saesneg yn amlach yn y gweithle ac ar y strydoedd. Erbyn dechrau’r 20g, roedd Saesneg wedi dechrau disodli’r Gymraeg fel iaith bob dydd yn y rhan fwyaf o ardaloedd diwydiannol y De.\nPoblogaeth rhai siroedd yng Nghymru \nSir Forgannwg 71,000 1,130,000\nCaernarfon 41,500 142,000\nCeredigion 43,000 81,000\nSir Frycheiniog 32,000 56,000\nSir Fôn 34,000 51,000\nUnigolion a diwydiannau CymruGolygu\nAllforio llechi o'r Felinheli yng ngogledd Cymru, 1875\nYn ystod y Chwyldro Diwydiannol sefydlwyd a datblygwyd gwahanol ddiwydiannau mewn gwahanol ardaloedd yng Nghymru. Yng nghymoedd de a de-ddwyrain Cymru, haearn, glo a dur oedd y prif ddiwydiannau, gyda gweithfeydd copr yn Abertawe a thunplat yn cael ei gynhyrchu yn ardal y de-orllewin yn Llanelli. Yn ystod y 19eg ganrif gwelodd y diwydiant llechi yng ngogledd Cymru ‘oes aur’ yn y galw am ei chynnyrch, ac roedd glo hefyd yn cael ei gynhyrchu yng ngogledd-ddwyrain Cymru.\nRoedd Cymru yn meddu ar yr adnoddau crai a'r gweithlu, a llwyddodd hefyd i ddenu buddsoddiad ariannol er mwyn sicrhau bod y Chwyldro Diwydiannol yn llwyddo yng Nghymru. Bu mentergarwch teuluoedd fel y Crawshays o Swydd Efrog a’r Guests o ardal Amwythig yn allweddol i lewyrch gweithfeydd haearn Cyfarthfa a Dowlais ym Merthyr, a bu sgiliau entrepreneuraidd Thomas Williams o gymorth i Fynydd Parys ennill ei blwyf fel canolfan gopr fyd-eang. Daeth gwyddonwyr a dynion busnes i Abertawe yn y 18g i fanteisio ar gyfoeth naturiol yr ardal - er enghraifft, bu cefnogaeth ariannol ac arbenigedd Henry Hussey Vivian mewn gwaith metelau a mwynau yn hollbwysig i lwyddiant Gwaith Copr Hafod.\nUnigolyn pwysig yn nhwf Caerdydd oedd John Crichton-Stuart, ail Ardalydd Bute, a fuddsoddodd arian enfawr yn natblygiad Caerdydd fel porthladd. Bu'n allweddol o ran adeiladu Dociau Bute yng Nghaerdydd ganol y 19eg ganrif, a ddaeth yn brif borthladd de Cymru ac yn un o brif borthladdoedd glo’r byd. Yn yr un modd David Davies, Llandinam, y diwydiannwr a anwyd yn Llandinam, Sir Drefaldwyn, a sefydlodd Ddociau'r Barri a gwblhawyd yn 1889. Roedd David Davies, fel diwydiannwr pwysig arall o’r cyfnod, sef D.A. Thomas, yn berchen ar gwmni glo enfawr. Roedd Davies yn berchen ar yr Ocean Coal Company Ltd ac roedd Thomas yn berchen ar Gwmni Cyfunol y Cambrian a oedd yn berchen ar sawl pwll glo yn ne Cymru ac a oedd yn cyflogi miloedd o lowyr.\nDavid Davies, Llandinam yn pori drwy gynlluniau ar gyfer Dociau'r Barri\nHaearn - Mae Merthyr yn cael ei hystyried fel ‘crud’ y Chwyldro Diwydiannol yng Nghymru. Buddsoddwyd yn adnoddau naturiol ardal Merthyr gan ddynion busnes a welodd eu cyfle i wneud eu ffortiwn yn y gweithfeydd haearn. Erbyn dechrau’r 19eg ganrif roedd meistri haearn fel y Crawshays, y Guests, yr Homfrays a’r Hills wedi creu ymerodraethau haearn ym Merthyr wrth sefydlu gweithfeydd fel Cyfarthfa, Dowlais, Penydarren a Plymouth, a oedd yn cyflogi miloedd o weithwyr yn ddynion, menywod a phlant. I’r dwyrain o Ferthyr agorwyd gweithfeydd haearn yn Nant-y-glo, Blaenafon a Thredegar yn Sir Fynwy. Erbyn 1830 roedd Sir Fynwy a dwyrain Morgannwg yn cynhyrchu 50% o’r haearn a gynhyrchid ym Mhrydain gyfan.\nCopr - Yn ôl Cyfrifiad 1801 Abertawe oedd un o drefi mwyaf Cymru, gyda thros 10,000 o bobl yn byw yno. Yn ystod y 18g hyd at gychwyn y 19eg ganrif daeth y dref a’r ardal gyfagos yn enwog fel canolfan gopr y byd, ac yn adnabyddus fel ‘Copperopolis’. Mewnforiwyd copr o Gernyw, Gogledd America a Chiwba i gael ei fwyndoddi yng Nghwm Tawe ac allforiwyd ef ar draws cyfandiroedd y byd i Affrica, Ewrop, Siapan a Tsieina.\nRoedd gan Gymru hefyd ganolfan bwysig gopr arall yng ngogledd Cymru. Erbyn diwedd y 18g, roedd gwaith copr Mynydd Parys, ger Amlwch ar Ynys Môn, yn cynhyrchu’r mwyafrif o gopr y byd. Credwyd bod pobl wedi bod yn cloddio am gopr yno yng nghyfnod y Rhufeiniaid, ac erbyn 1778 roedd y gwaith copr yn cael ei reoli gan Thomas Williams, Llanidan, twrne o Lundain. O dan arweinyddiaeth Thomas Williams datblygodd Mynydd Parys i fod yn waith gyda thros 1,000 o weithlu ar ei anterth a datblygwyd porthladd Amlwch er mwyn cludo’r cynnyrch copr i Lerpwl. Roedd y copr o Amlwch yn cael ei gludo draw mewn llongau i weithfeydd copr a phres Thomas Williams yn Nhreffynnon, a byddai’r llongau hefyd yn mynd â’r copr i lawr i’r smeltrau naill ai yn Abertawe neu yn swydd Gaerhirfryn, a oedd hefyd wedi eu hadeiladu dan gyfarwyddyd Thomas Williams. Roedd y gwaith yn galed, gyda phlant bach yn cael eu cyflogi yn y gwaith, ac achosodd budreddi yn y gwaith niwed i’r amgylchedd yn ardal Amlwch. Erbyn canol y 19eg ganrif roedd y nifer a gyflogwyd yn y gwaith wedi lleihau’n sylweddol ac fe’i caewyd ar ddechrau’r 20g.\nDiwydiant Gwlân - Yn ystod degawdau cyntaf y 19g datblygodd ‘trefi gwlân’ yn y Canolbarth – y Drenewydd, y Trallwng a Llanidloes. Roedd y melinau gwlân niferus a ymddangosodd yn Nyffryn Hafren yn gallu manteisio ar y system gamlesi gyfagos a fyddai’n cludo nwyddau gwlân i Fanceinion. Yn y Drenewydd roedd 35 o ffatrïoedd nyddu ac 82 o weithdai gweu. Erbyn canol y ganrif roedd llewyrch y diwydiant yn prysur ddiflannu, ac un o’r rhesymau am hynny oedd diffyg cyflenwad o lo yn agos at y gweithdai a'r ffatrïoedd gwlân.\nLlechi gogledd Cymru - Bu pobl yn cloddio am lechi yng ngogledd Cymru ers dros 1,800 o flynyddoedd. Yn ystod y chwyldro diwydiannol daeth galw mawr am lechi ac fe dyfodd y diwydiant llechi yn syfrdanol. Yn 1898 cyrhaeddodd y fasnach lechi yng Nghymru ei hanterth pan gynhyrchodd 17,000 o ddynion 485,000 tunnell o lechi. Cymru a gynhyrchai dros bedwar rhan o bump o holl lechi Prydain yn y cyfnod hwn, a Sir Gaernarfon oedd ar y brig o blith holl siroedd Cymru. Roedd Chwarel y Penrhyn ger Bethesda a Chwarel Llanberis wedi eu lleoli yn sir Gaernarfon ac yn enwog ar draws y byd am safon y llechi roedden nhw’n eu cynhyrchu.\nPwll Glo Morgannwg, Llwynypia, y Rhondda yn 1905\nGlo - Erbyn 1913 glo oedd prif ddiwydiant Cymru. Roedd cymoedd de Cymru yn mwyngloddio glo a oedd yn cael ei ddefnyddio ar draws y byd. Roedd y diwydiant haearn wedi tyfu ochr yn ochr â’r diwydiant glo. Erbyn 1913 roedd traean o weithwyr Cymru yn gweithio yn y pyllau glo ac roedd yn waith peryglus a brwnt.\nYn 1913, fe gyrhaeddodd pyllau glo Cymru uchafbwynt cynhyrchu glo. Cynhyrchwyd mwy o lo yn y flwyddyn hon nag ar unrhyw adeg arall yn ein hanes. Glo oedd tanwydd trenau, llongau a ffatrïoedd. Daeth de Cymru yn fan pwysig iawn ym Mhrydain a’r byd oherwydd y glo a gynhyrchwyd yno.\nCyfraniad glo ati dwf Caerdydd - Erbyn dechrau’r 20g, Caerdydd oedd un o’r cymunedau amlddiwylliannol mwyaf ym Mhrydain, gyda’r fasnach lo ryngwladol yn denu ymfudwyr o fwy na 50 o wledydd gwahanol i’r ddinas. Cafodd glo o Gymru, yn enwedig glo stêm o’r Rhondda, ei allforio i bob cwr o’r byd. Yn wir, anfonwyd y llwyth cyntaf erioed o lo o Gaerdydd i ynysoedd bach Cape Verde oddi ar arfordir Gorllewin Affrica, ac roedd morwyr o’r ynysoedd hynny yn cyrraedd Tiger Bay mor gynnar â'r 17g. Gwelwyd cynnydd mawr yn y glo a allforiwyd o Gaerdydd yn ystod y 19eg ganrif. Yn aml, câi’r llongau glo eu criwio gan bobl o wahanol rannau o’r ymerodraeth Brydeinig, yn enwedig y Caribî, Iemen, Somalia a Gorllewin Affrica, felly nid yw’n syndod bod rhai o’r morwyr hyn wedi ymgartrefu yn y porthladd. Roedd y rhan fwyaf ohonynt yn byw yn Tiger Bay neu Dre-biwt, ger y porthladd.\nRhan o ddyfrbont y Waun, 1795.\nGyda thwf diwydiant daeth gwelliannau o ran ffyrdd o deithio, gan fod angen cludo cynnyrch o un lleoliad i’r llall ar draws y wlad. Bu camlesi yn gam mawr ymlaen o gymharu â cheffyl a chert, fel yr oedd pethau ar ddechrau’r Chwyldro Diwydiannol ganol y 18g. Adeiladwyd Camlas Sir Forgannwg yn ystod y 1790au a oedd yn cysylltu Merthyr â Chaerdydd, ac roedd hyn yn ddull llawer mwy cyflym na chario nwyddau ar yr hewl. Gyda phŵer stêm a glo daeth cyfnod y rheilffyrdd ac roedd y datblygiad hwn yn rhoi mynediad at farchnadoedd ehangach.\nNewidiodd trenau ffordd o fyw ac arferion gwaith pobl yn y 19eg ganrif. Erbyn 1850 roedd tua 5,000 milltir o gledrau rheilffyrdd wedi eu gosod ym Mhrydain. Defnyddiodd cwmnïau mawr fel y rhai glo a haearn y rheilffyrdd i fynd â nwyddau o un lle i’r llall. Trawsnewidiwyd y dull o gludo glo o Ferthyr i Gaerdydd yn sgil agor Rheilffordd Cwm Taf yn 1841.\nRoedd angen glo hefyd i bweru’r rheilffyrdd, ac yng nghanol y 19eg ganrif glo oedd y tanwydd pwysicaf yn y byd. Yn ffodus, roedd digonedd o lo yn eistedd yn ddwfn yn nhir Cymru, ac roedd yn lo arbennig o dda. De Cymru oedd un o brif ganolfannau tanwydd y byd yn yr 19eg ganrif. Roedd y rheilffyrdd wedi ei gwneud hi’n hawdd allforio’r glo. Rhedai rheilffyrdd o’r cymoedd i borthladdoedd mawr, fel Caerdydd, ac wedyn rhoddwyd y glo ar longau i’w ddosbarthu i weddill y byd. Roedd glo yn danwydd da ac yn ddefnyddiol i drenau, llongau, gwresogi cartrefi a ffatrïoedd haearn.\nAmodau gwaith a byw yn y trefi diwydiannolGolygu\nTai i weithwyr yn Elliot's Town, Tredegar Newydd.\nUn datblygiad arall a ddigwyddodd o ganlyniad i’r Chwyldro Diwydiannol oedd ymddangosiad trefi diwydiannol. Roedd amodau byw yn wael iawn mewn trefi diwydiannol. Symudodd pobl i fyw mewn trefi lle'r oedd ffatrïoedd. Gan fod y datblygiad hwn yn digwydd mor gyflym, adeiladwyd tai yn sydyn, yn agos i’r ffatrïoedd, heb fawr o sylw yn cael ei roi i’w hansawdd, a gan amlaf heb gyflenwad o ddŵr glân na system garthffosiaeth.\nDoedd dim deddfau cynllunio pan gafodd y trefi eu hadeiladu ac oherwydd hyn roedd y tai'n aml wedi eu hadeiladu'n agos iawn at ei gilydd heb fawr o ystyriaeth i'r bobl a fyddai'n byw ynddyn nhw. Fe'u hadeiladwyd gan ddefnyddio deunyddiau adeiladu o ansawdd gwael - er enghraifft, tywodfaen, a oedd yn golygu bod lleithder yn dod i mewn i’r tŷ gan ei fod mor fandyllog. Doedd y tai ddim yn cael eu hadeiladu'n ddigon cyflym i'r nifer cynyddol o weithwyr, a byddai pobl yn aml yn symud i fyw at berthnasau a theuluoedd, ac roedd hyn yn arwain at orlenwi.\nCanlyniad arall tai wedi eu hadeiladu'n wael a gorlenwi oedd bod heintiau'n gallu lledu'n gyflym. Lladdodd clefydau fel y frech goch a'r frech wen lawer o bobl, yn enwedig ymysg y rhai ifanc iawn a'r henoed. Anfonodd y llywodraeth arolygwyr o gwmpas y wlad i ymchwilio i amgylchiadau'r trefi diwydiannol newydd am ei bod yn poeni am haint o'r enw colera. Pan ledaenodd achosion o'r colera yn 1849, ym Merthyr Tudful y cafwyd yr ail gyfradd farwolaeth uchaf ym Mhrydain. Dim ond yn Hull yn Lloegr y bu farw rhagor o bobl.\nRoedd amodau gweithio'n wael iawn yng Nghymru'r 19eg ganrif, er ei bod hi'r un fath dros Brydain gyfan. Roedd y gwaith yn aml yn beryglus iawn, ac roedd y cyflogau’n isel. Achosodd amodau gwaith anfodlonrwydd mawr ymhlith y gweithwyr. Yn y 19eg ganrif darganfuwyd bod llawer iawn o blant yn gweithio o dan ddaear mewn pyllau glo neu'n cael eu defnyddio i roi help i wneud haearn. Roedd mwy o blant yn gweithio yn Ne Cymru nag mewn unrhyw ardal arall o Brydain. Nid oedd gweithio sifft o 16 awr yn beth anghyffredin, gyda phlant 5 mlwydd oed yn gweithio 14 awr y dydd. Roedd gwaith y plant yn aml yn beryglus. Bydden nhw'n cael eu hanfon i'r gwaith yn ifanc iawn i roi cymorth i gynnal eu teuluoedd.\nTensiynau a therfysgoeddGolygu\n'Ludiaid' yn dinistrio peiriannau mewn melin wlân\nAchosodd y Chwyldro Diwydiannol lawer o ddioddefaint. Rhan bwysig o’r chwyldro oedd bod peiriannau yn cael eu dyfeisio, a byddai’r rhain yn gwneud y gwaith yr arferai gweithwyr ei wneud. Golygai hyn bod pobol yn colli eu gwaith, neu ar y lleiaf yn gweld gostyngiad sylweddol yn eu cyflogau. Achoswyd Terfysgoedd y Ludiaid (The Luddite Riots) yn Lloegr rhwng 1811 a 1817 ar ôl i nifer o weithwyr amaethyddol golli eu gwaith yn sgil dyfodiad peiriannau i fyd amaeth. Dechreuodd y protestwyr falu’r peiriannau o dan arweinyddiaeth Ned Ludd. Cosbwyd y protestwyr yn llym, gyda rhai yn cael eu crogi yn 1813.\nYng nghanolbarth Cymru roedd y Chwyldro Diwydiannol yn cael effaith ar y gweithlu yn y diwydiant gwlân. Roedd amodau yn y melinau gwlân yn llym, ac roedd yr amodau byw yr un mor wael. Yn ogystal, arweiniodd yr anfodlonrwydd cyffredinol tuag at gyflwyno Deddf Newydd y Tlodion yn 1834 at ffurfio canghennau o’r Siartwyr yn y Canolbarth. Sefydlwyd y gangen gyntaf yn y Drenewydd yn 1837.\nRoedd cefnogwyr y Teirw Scotch yn gweithredu yn ne-ddwyrain maes glo de Cymru ac yn cael eu hystyried yn fath o undeb llafur cyntefig. Gweithwyr yn y diwydiannau trwm oedd trwch yr aelodau ac roedd wedi dod i fodolaeth oherwydd y gwrthdaro rhwng cyflogwyr a gweithwyr. Bwriad y ‘Teirw’ oedd sicrhau undod ymhlith y gweithwyr.\nTerfysg Merthyr yn 1831.\nYm Merthyr arweiniodd cyfuniad o effeithiau’r Chwyldro Diwydiannol at Derfysg Merthyr yn 1831. Roedd yr amodau byw ffiaidd a’r amodau gwaith annheg wedi gyrru’r gweithwyr haearn i brotestio yn erbyn anghyfiawnderau ac annhegwch eu sefyllfa. Roedd yn gas ganddynt hefyd y System Dryc, sef system a ddefnyddiwyd gan y meistri haearn i dalu’r gweithwyr â thocynnau yn hytrach nag arian parod. Achosodd hyn iddynt fynd i ddyled yn aml, ac oherwydd hynny byddai sawl un yn cael ei hun o flaen Llys y Deisyfion, a oedd yn atgas yng ngolwg llawer. Yn ychwanegol at hyn, roedd y ffaith nad oedd ganddynt bleidlais i ddangos eu hanfodlonrwydd yn rhwystredigaeth arall oedd yn gwaethygu eu sefyllfa.\nCyn dechrau’r Chwyldro Diwydiannol, roedd y nifer fach o fewnfudwyr a ddaeth i Gymru wedi integreiddio’n hawdd i mewn i’w cymunedau lleol. Fodd bynnag, adeg y Chwyldro Diwydiannol, pan gyrhaeddodd nifer fawr o Wyddelod yn y 1840au, achosodd hyn densiynau, ac arweiniodd at y terfysgoedd hiliol cyntaf yng Nghaerdydd yn 1848, ar ôl i Gymro, Thomas Lewis, gael ei drywanu gan Wyddel, John Conners. Achosodd y mewnfudo o Iwerddon broblemau am nifer o resymau - er enghraifft, cyrhaeddodd y mewnfudwyr yn ystod dirwasgiad economaidd. Roedd gweithwyr lleol yn ei chael hi’n anodd dod o hyd i waith ac yn honni bod y Gwyddelod yn barod i weithio am gyflog llai. Fe wnaethant gyrraedd mewn niferoedd mawr ac mewn cyflwr enbydus. Pan gafwyd achosion o golera yng Nghaerdydd yn 1849, y Gwyddelod, a oedd yn byw yn slymiau tlotaf a mwyaf gorlawn y ddinas, gafodd y bai am ledaenu’r clefyd. Roedd papurau newydd lleol yn wrthwynebus ac yn cyfeirio atynt yn aml fel “Mud Crawlers” (oherwydd y ffaith eu bod yn cael eu gollwng weithiau wrth y draethlin gan gapteiniaid llongau, yn frwnt ac yn gorfod dod o hyd i’w ffordd eu hunain i’r dref agosaf.)\nRoedd Cymru yn wlad Brotestannaidd, anghydffurfiol gan fwyaf, ac roedd y rhan fwyaf o’r mewnfudwyr Gwyddelig yn Gatholigion Rhufeinig. Yn ystod y 19eg ganrif, bu cynifer ag 20 o derfysgoedd gwrth-Wyddelig ledled y wlad, mewn lleoedd mor bell oddi wrth ei gilydd â Chaerdydd a Chaergybi. Roedd tensiynau ethnig yn eithriadol o wael yn Sir Fynwy a Morgannwg, lle cafodd y newydd-ddyfodiaid eu cyhuddo o weithio am gyflogau is. Fodd bynnag, wrth i’r economi gryfhau, daeth yn haws i fewnfudwyr Gwyddelig ddod o hyd i waith. Roeddent yn fodlon gwneud gwaith anodd, yn aml o dan yr amodau mwyaf brwnt a pheryglus. Ledled Cymru, fe’u gwelwyd yn gweithio ar brosiectau adeiladu - er enghraifft, adeiladu dociau Caerdydd a’r rhwydwaith rheilffordd a oedd yn ehangu, yn ogystal ag yn y pyllau glo a’r gweithfeydd dur. Nid oes unrhyw dystiolaeth gadarn ychwaith bod y Gwyddelod wedi tandorri cyflogau gweithwyr lleol. Mae’n debygol mai bychod dihangol cyfleus oeddent pan fyddai pethau’n wael.\nAgnes[dolen marw] May Webber (13 oed) a'i chwaer fach yn chwilio ac yn aros am newyddion am eu tad yn Senghennydd.\nUn o’r digwyddiadau sy’n dangos pa mor beryglus oedd amodau gwaith y pyllau glo oedd Tanchwa Senghennydd ar 14 Hydref 1913. Lladdodd y danchwa 439 glöwr yn siafft Lancaster, a oedd yn eiddo i Bwll Glo Universal, yn Senghennydd, ger Caerffili. Roedd perchnogion y pwll glo wedi anwybyddu rhybuddion am y peryglon yn y pwll yn ddiweddar iawn cyn y trychineb. Roedd Senghennydd yn adnabyddus am fod yn bwll lle'r oedd llawer o nwy a llwch. Cymaint oedd nerth y ffrwydrad fel y cafodd pen y banciwr a oedd yn sefyll ar ben y pwll ei dorri i ffwrdd gan blanc o bren a oedd wedi ei yrru am i fyny gan gryfder y ffrwydrad. Teimlodd y pentref cyfan y ffrwydrad a thorrwyd ffenestri tua hanner milltir i ffwrdd. Roedd llawer o'r glowyr wedi cael eu llosgi mor ddrwg fel mai dim ond drwy eitemau fel esgidiau, tuniau baco neu oriawr yr oedd modd i'r achubwyr a'r teuluoedd adnabod eu perthnasau. Dinistriodd y trychineb y gymuned, a oedd yn un Gymraeg ei hiaith ar y cyfan. Collwyd cenhedlaeth o weithwyr, yr oedd llawer ohonynt yn ddynion ifanc ac yn fechgyn. Cymerodd dros fis i'r mwyafrif o'r cyrff ddod i wyneb y pwll. O safbwynt nifer y colledion Tanchwa Senghennydd yw'r trychineb gwaethaf yn hanes y diwydiant glo ym Mhrydain.\n↑ 1.0 1.1 1.2 "Patrymau mudo y cyd-destun Cymreig" (PDF). CBAC. Cyrchwyd 3 Ebrill 2020.\n↑ 2.0 2.1 "Cymru, Prydain a'r Byd, 1913" (PDF). HWB. Cyrchwyd 3 Ebrill 2020.\n↑ "Abertawe a Chaerdydd" (PDF). HWB. Cyrchwyd 3 Ebrill 2020. [dolen marw]\n↑ "Yn y lle hwn - dathlu canrif o gasglu". www.webarchive.org.uk. Cyrchwyd 2020-04-03.\n↑ "DAVIES, DAVID (1818 - 1890), Llandinam; | Y Bywgraffiadur Cymreig". bywgraffiadur.cymru. Cyrchwyd 2020-04-03.\n↑ "THOMAS, DAVID ALFRED (1856 - 1918), yr is-iarll RHONDDA 1af | Y Bywgraffiadur Cymreig". bywgraffiadur.cymru. Cyrchwyd 2020-04-03.\n↑ "Haearn a Glo yng Nghymru". HWB. Cyrchwyd 3 Ebrill 2020.\n↑ "Abertawe a Chaerdydd". HWB. Cyrchwyd 3 Ebrill 2020.\n↑ Rowlands, John. Copper Mountain. Cymdeithas Hynafiaethwyr Mon.\n↑ Davies, John. Hanes Cymru. t. 314.\n↑ "Uffern o le". Blog Llyfrgell Genedlaethol Cymru. 2015-01-23. Cyrchwyd 2020-04-03.\n↑ Peredur Lynch, John Davies, Nigel Jenkins, Menna Baines (2008). Gwyddoniadur Cymru yr Academi Gymreig. Gwasg Prifysgol Cymru. tt. 409–410.\n↑ "Cymru yn 1913". HWB. Cyrchwyd 3 Ebrill 2020.\n↑ 14.0 14.1 Peredur Lynch, John Davies, Nigel Jenkins, Menna Baines (2008). Gwyddoniadur Cymru yr Academi Gymreig. Gwasg Prifysgol Cymru. t. 619.\n↑ 15.0 15.1 15.2 15.3 "Gwleidyddiaeth a Llywodraeth 1780 - 1886". CBAC. Cyrchwyd 3 Ebrill 2020.\n↑ "Radicaliaeth a Phrotest" (PDF). CBAC. Cyrchwyd 3 Ebrill 2020.\n↑ Peredur Lynch, John Davies, Nigel Jenkins, Menna Baines (2008). Gwyddoniadur Cymru yr Academi Gymreig. Gwasg Prifysgol Cymru. t. 886.\n↑ Peredur Lynch, John Davies, Nigel Jenkins, Menna Baines (2008). Gwyddoniadur Cymru yr Academi Gymreig. Gwasg Prifysgol Cymru. t. 842.\n↑ Davies, John (1990). Hanes Cymru. t. 471.\nWedi dod o "https://cy.wikipedia.org/w/index.php?title=Y_Chwyldro_Diwydiannol_yng_Nghymru&oldid=10883077"\nLast edited on 25 Chwefror 2021, at 17:59\nNewidiwyd y dudalen hon ddiwethaf ar 25 Chwefror 2021, am 17:59.


Gwell Cefnogaeth i ffoaduriaid LGBTQ+ a cheiswyr lloches yng Nghymru - Newyddion - Prifysgol Caerdydd\nGwell Cefnogaeth i ffoaduriaid LGBTQ+ a cheiswyr lloches yng Nghymru\nMae Cynllun Gweithredu LGBTQ+ diweddar Llywodraeth Cymru yn cynnwys argymhellion ar wella cymorth a chanlyniadau i ffoaduriaid a cheiswyr lloches LGBTQ+ yng Nghymru a gafodd ei lywio gan ymchwil y myfyriwr PhD Rania Vamvaka.\nMae'r Cynllun Gweithredu LGBTQ+ yn gynllun uchelgeisiol ynghylch sut i wneud Cymru yn gartref diogel a chroesawgar i bob person LGBTQ+, gan fynd i'r afael â materion allweddol gan gynnwys lles a digartrefedd. Dyma'r tro cyntaf i ffoaduriaid a cheiswyr lloches LGBTQ+ gael eu cynnwys mewn adroddiad polisi o'r maint hwn yng Nghymru.\nMae ymchwil Rania yn canolbwyntio ar bolisi lloches cwîr a sut mae polisïau o'r fath yn llywio profiadau mudwyr dan orfod LGBTQ+ o amgylch cymuned, perthyn ac ymgyrchu.\nCysylltodd Llywodraeth Cymru â Rania y llynedd i ymuno â'r panel arbenigol o ganlyniad i'w hymchwil parhaus i brofiadau ceiswyr lloches a ffoaduriaid LGBTQ+ hymgyrchu sy'n dod â mudwyr cwîr dan orfod i’r blaen.\nGweithiodd Rania gyda Stonewall Cymru, Pride Cymru, GIG Cymru, Cymorth Traws Cymru, Dinasoedd Llwybr Carlam a sefydliadau partner eraill a gyfrannodd flynyddoedd o brofiad a mewnwelediad ar faterion LGBTQ+ megis atal HIV a hawliau traws.\nO ganlyniad i ymchwil a chyngor arbenigol Rania, mae'r Cynllun Gweithredu LGBTQ+ yn cynnwys argymhellion y dylai Llywodraeth Cymru alw ar Lywodraeth y DU i wella'r ffyrdd y gellir adnabod ceiswyr lloches LGBTQ+ fel y cyfryw er mwyn cael y cymorth mwyaf priodol mewn perthynas â thai diogel, mynediad at wasanaethau lles priodol a chynhwysiant cymunedol ystyrlon.\nYn dilyn ei gwaith ar y Cynllun Gweithredu LGBTQ+, ac fel cyd-sylfaenydd Glitter Cymru, cafodd Rania ei chynnwys yn ddiweddar ar Restr Pinc 2021, sef rhestr o bobl LGBTQ+ fwyaf dylanwadol Cymru.\nGan siarad am ei gwaith ar banel yr arbenigwyr, dywedodd Rania: “Mae cymryd rhan yn y cyd-destunoli a chreu rhan bwysig o hanes polisi LGBTQ+ yn freuddwyd a wireddwyd. Fel menyw groenliw, ymgyrchydd LGBTQ+, ac academydd mudo gyrfa gynnar, rwy’n teimlo y gwrandewir arnaf yng Nghymru ac fy mod yn cael fy ngweld ac yn cael fy nerbyn.\n"Yn ystod fy nghyfnod yn Ysgol y Gwyddorau Cymdeithasol, rwyf bob amser wedi ceisio ymhelaethu ar leisiau ymylol, tynnu sylw at faterion sy'n ymwneud â chroestoriadedd, a darparu atebion cynaliadwy i amrywiaeth a heriau cynwysoldeb. Ym myd academia rydym yn siarad lawer am effaith; sut olwg yw’r effaith a sut rydym yn ei wireddu. Ond pan fyddwch yn gwisgo dwy het yn debyg imi, mae ymchwil ac effaith yn cydblethu.\n“Rwy’n ddiolchgar i Jane Hutt MS ac i Hannah Blythyn MS sydd wedi gwrando ac wedi cymryd fy ymchwil a’m galwadau i weithredu o ddifrif. Rwy’n gobeithio y bydd pobl Cymru a fydd yn ymateb i’r ymgynghoriad yn deall bod fy argymhellion yn realistig, gan eu bod yn seiliedig ar wneud defnydd o bŵerau datganoledig llawn Cymru. Mae’n rhaid inni hefyd ddod ynghyd er mwyn gwneud Cymru yn gartref diogel i bawb.”\nCynigiwn y cyfle i wneud gwaith ymchwil ôl-raddedig mewn amgylchedd rhyngddisgyblaethol.


Arweinydd y Blaid yn rhybuddio trethdalwyr y gellid gofyn iddynt dalu miloedd mwy mewn arian cyhoeddus oherwydd gwarth cyflogau uwch swyddogion\nHafan Newyddion Arweinydd y Blaid yn rhybuddio trethdalwyr y gellid gofyn iddynt dalu miloedd mwy mewn arian cyhoeddus oherwydd gwarth cyflogau uwch swyddogion\nHafanPlaid yn y Cyngor Sirol Caerffili\nNewyddionDiweddaraf o Gaerffili\nDigwyddiadauYmuna yn yr ymgyrch\nEich ardalPlaid o gwmpas Caerffili\nMae arweinydd Plaid Cymru ar gyngor Caerffili yn ofni y bydd gofyn i gynghorwyr y mis nesaf gytuno gwariant o filoedd yn fwy o arian cyhoeddus wrth i warth cyflogau uwch swyddogion lusgo ymlaen.\nDywedodd y Cynghorydd Mann: “Mis Rhagfyr diwethaf cytunodd y cyngor awdurdodi gwariant o £242,000 arall ar y gwarth hwn, rhywbeth y gwnaeth Plaid Cymru wrthwynebu yn gryf.\n“Ers hynny dydyn ni ddim wedi clywed dim byd, mae’r Person Dynodedig (DIP) eto i adrodd, er y dywedwyd wrthym ar y dechrau y byddai’r adroddiad yn barod erbyn diwedd y flwyddyn ddiwethaf. Newidiwyd y dyddiad wedyn i ddiwedd mis Mawrth 2019.\n“Ar y 4ydd o Fehefin fydd y cyngor llawn nesaf, lle rwy’n ofni y bydd cais pellach ar gyfer mwy o arian am fod gweddill yr £242,000 ychwanegol yn rhedeg allan ddiwedd mis Gorffennaf. Allwn ni ddim caniatáu gwastraffu mwy o arian cyhoeddus.”\nMis Rhagfyr diwethaf, dywedodd y cyngor y byddai cost proses cyflogau uwch swyddogion a’r ymchwiliad yn cyrraedd tua £1,176,000 erbyn diwedd mis Gorffennaf yma. Mae ffigyrau a gafodd Plaid Cymru dan Ddeddf Rhyddid Gwybodaeth yn datgelu y gwir gost sef bydd y cynnydd mewn cyflogau i’r swyddogion - a ddechreuodd y sgandal - wedi costio £2,178,813 arall i’r trethdalwyr hyd at ddiwedd mis Mawrth 2019, gan ddod â’r gost i dros £6.3miliwn.\nYchwanegodd y Cynghorydd Colin Mann: “Mae pobol yn holi fi a chynghorwyr Plaid Cymru eraill ynglŷn â’r hyn sydd yn digwydd ond rydym yn gyfan gwbl yn y tywyllwch. Dyw pobol ddim yn gallu credu fod y mater hwn yn parhau. Mae’r tawelwch yn fyddarol. Does dim byd i weld yn digwydd.\n“Mae rhai aelodau’r cyhoedd yn dweud wrthyf nad ydynt yn deall pan nad yw’r cyngor yn dod â chytundeb y prif weithredwr i ben oherwydd mae e’n dal i fod ar gyflog llawn am aros adref.\n“Mae eraill yn gofyn pam nad yw’r bobol a gytunodd i dalu’r codiadau cyflog i 21 o swyddogion yn atebol.\n“Yr unig bobol sydd wedi elwa’n ariannol o’r gwarth hwn yw aelodau’r proffesiwn cyfreithiol, archwilwyr a’r prif gymeriadau. Y rhai sydd fwyaf ar eu colled, wrth gwrs, yw’r degau o filoedd o bobol sy’n talu treth y cyngor yn y fwrdeistref.”\nCyfrannu Nawri greu Cymru wellGwirfoddolii greu Cymru wellBlog Blog Aelodau Plaid Cymru Caerffili\nPlaid BywFacebookTwitterYou Tube\nMwy na 530 o Bobol yn Arwyddo Deiseb i Achub Pont Droed\nDifrod Pont Gerdded – Eglurhad\nRhaid cyfoesi Mesur Cymru\nLeanne Wood yn galw ar i’r genedl cael cyfle i ddweud ‘Diolch’ i dîm pêl-droed Cymru\nHawlfraint Plaid Cymru.\nDarparir a datblygwyd y safle gan Spindogs


Mae canlyniadau TGAU myfyrwyr wedi gwella led-led Cymru o gymharu â chanlyniadau y llynedd.\nLlwyddodd 62.8% i ennill graddau rhwng A*-C tra bod y rhai gafodd y graddau uchaf yn parhau'n sefydlog.\nMae'r nifer gafodd graddau A*-C wedi cynyddu 1.2% o gymharu â 2018 - dyna'r un lefel ag yn 2017 - ond dyma un o'r perfformiadau gwaethaf yn ystod y degawd diwethaf.\nCafwyd gostyngiad o 0.1% yn y nifer a gafodd y graddau uchaf.\nMae cyfanswm y ceisiadau wedi cynyddu 4.5% i 303,635 eleni ac mae'r canlyniadau heddiw yn nodi diwedd proses o gyflwyno 29 o gymwysterau TGAU newydd ers 2015.\nWrth siarad yn ystod ei hymweliad ag Ysgol y Brenin Harri VIII yn y Fenni, dywedodd y Gweinidog Addysg, Kirsty Williams: "Heddiw rydym wedi gweld gwelliant mewn perfformiad cyffredinol ledled Cymru. Hoffwn longyfarch yr holl ddysgwyr sy'n derbyn eu canlyniadau heddiw a diolch i'r athrawon sydd wedi gweithio mor galed i gyflawni’r cymwysterau newydd hyn."\n‘Llynedd gwelsom gynnydd dramatig o 50% yn y niferoedd ar gyfer TGAU gwyddoniaeth. Rwy'n falch o weld bod niferoedd a chanlyniadau yn parhau i gynyddu, gyda mwy o ddisgyblion yn ennill graddau A*-C, a mwy yn ennill y graddau uchaf mewn Bioleg, Cemeg a Ffiseg.’\nYchwanegodd Kirsty Williams, "Mae'r cynnydd hwn yn nifer y dysgwyr sydd yn sefyll arholiadau gwyddoniaeth yn golygu bod mwy o bobl ifanc yn derbyn cymwysterau sy'n arwain at fwy o gyfleoedd ar gyfer astudio gwyddoniaeth ymhellach. Mae hefyd yn paratoi'r ffordd ar gyfer gwyddonwyr Cymru yn y dyfodol."\nMae Lleol.cymru wedi dethol negeseuon o bob rhan o Gymru yn dathlu'r canlyniadau. Llongyfarchiadau i bawb am ei gwaith caled.\nYsgolhaig blaenllaw o'r Unol Daleithau yn dod i Aberystwyth\non 03/10/2017 - 08:16 pm


Friend of The National Lottery Chris Packham encourages us to go green - Newyddion - Achosion Da’r Loteri Genedlaethol\nMae Chris Packham, y naturiaethwr ac ymgyrchydd amgylcheddol yn annog y cyhoedd i ddysgu sut y gallant fod yn wyrddach, yn dilyn ymchwil a gyhoeddwyd heddiw gan y Loteri Genedlaethol a ganfu fod 7 mewn 10 ohonom yn credu nad ydym yn gwneud digon i amddiffyn yr amgylchedd.\nDydy’r pandemig na gweithio o gartref ddim wedi helpu’r sefyllfa gyda nifer ohonom yn gaeth dan do. Rydym yn troi at dechnoleg ar gyfer adloniant sydd yn ei dro yn cael effaith negyddol ar yr amgylchedd. Mae cyfanswm o 73% yn cyfaddef eu bod yn defnyddio mwy o drydan oherwydd y cynnydd mewn gwylio teledu a defnyddio cyfrifiaduron, tra bo traen (34%) yn dweud eu bod yn troi eu system wresogi ymlaen mwy trwy gydol y dydd nag erioed o’r blaen.\nEr gwaethaf yr ystadegau hyn, mae bron hanner (37%) y rheini a arolygwyd yn hyderus y bydd y byd yn lle gwyrddach er mwyn magu cenedlaethau’r dyfodol. Mae nifer wedi cyfaddef y byddant yn newid eu harferion er gwell wedi’r pandemig gyda cherdded mwy (40%) ar frig y rhestr, a defnyddio cludiant cyhoeddus yn hytrach na char a mynd ar wyliau yn lleol yn dod yn ail ar y cyd o fewn y rhestr (27%).\nErs 2011, mae’r Loteri Genedlaethol wedi buddsoddi mwy na £2.2 biliwn mewn prosiectau a mentrau gwyrdd ar draws y sectorau treftadaeth, celfyddydol, cymunedol a chwaraeon. Popeth o grwpiau cymunedol yn diogelu cynefinoedd naturiol i osodiadau celf yn addysgu pobl ifanc ar newid hinsawdd.\nMae’r Loteri Genedlaethol yn annog y cyhoedd i wneud cyfraniad hanfodol tuag at ddyfodol ein planed trwy wneud #AddunedByd ar gyfryngau cymdeithasol rhwng dydd Llun 19 Ebrill – 23 Ebrill. Mae’r #AddunedByd yn gyfle i chi wneud eich rhan dros yr amgylchedd trwy wneud ymrwymiad cydwybodol tuag at ddechrau neu roi’r diwedd i wneud rhywbeth a allai fod yn helpu neu niweidio ein planed.\nI ddysgu mwy am y math o adduned y gallwch ei gwneud, mae Rosie Ramsay, y gomedïwraig a phodcastiwr yn cyfarfod â rhai o’r prosiectau a sefydliadau sydd wedi derbyn arian y Loteri Genedlaethol tuag at fentrau gwyrdd dros y 10 mlynedd diwethaf. Bydd cyfres o ffilmiau’n cael eu rhyddhau pob diwrnod trwy gydol wythnos y 19 Ebrill ar sianeli cyfryngau cymdeithasol Rosie ynghyd â thrwy @lottogoodcauses ar Instagram a Thrydar.


Clecs Cilgwri: camp ieithyddol Madison...\npostiwyd gan neil wyn am 11:40\nDych chi wedi clywed ei chyfweliad ar gwefan 'Daily Post?' Canolbwntiwch ar y diwedd!!!\n8/08/2008 10:37 AM\nMewn ffordd wnes i deimlo drosto hi ar ôl gwrando ar y cyfweliad honno, dwi'n gwybod sut 'nghymraeg i'n diodde pan dwi wedi blino. Wedi dweud hynny, nid troi at y Saesneg wnath hi, fel tasech chi wedi disgwyl falle.\nOnd, dwedodd yn ei chyfweliad am ei phroblemau ynglŷn â dysgu Cymraeg yng Nghaerdydd, cyn datgan basa hi wedi bod yn rhugl mewn chwech mis pe tasa hi wedi bod yn dysgu yn y Gogledd... wps, mae'n well gennyn ni i gyd, dwi'n credu, pobl sydd ddim yn swnio fel tasen nhw'n brolio am eu campau... ond beth yw'r ots, blinedig yr oedd hi....


Trosi Malawi Kwacha I yuan\nData cyfraddau cyfnewid y Cenhedloedd Unedig ar 11/08/2020 02:08\nMalawi Kwacha I yuan trosi. Malawi Kwacha pris yn Yuan heddiw ar y farchnad cyfnewid arian cyfred.\n1 000 Malawi Kwacha = 9.35 Yuan\nMae gwybodaeth am drosi'r Malawi Kwacha i yuan yn cael ei diweddaru unwaith y dydd. Mae gan y gyfradd cyfnewid arian cyfred werth cyfartalog y dydd. Gwybodaeth am y gyfradd arian cyfred wedi'i diweddaru. Mae 1 Malawi Kwacha bellach yn cyfateb i 0.009347 yuan. Cyfradd Malawi Kwacha yn codi ers ddoe. Cynyddodd cyfradd Malawi Kwacha yn erbyn yuan gan 0 canfed pwynt canran.\nCyfradd cyfnewid Malawi Kwacha I Yuan\nDri mis yn ôl, gellid gwerthu Malawi Kwacha ar gyfer 0.00967 yuan. Dair blynedd yn ôl, gellir cyfnewid Malawi Kwacha am 0.009133 yuan. Bum mlynedd yn ôl, gellir cyfnewid Malawi Kwacha am 0.011932 yuan. Mae siart y gyfradd gyfnewid ar y dudalen. Dros yr wythnos, newidiodd Malawi Kwacha i yuan cyfradd cyfnewid gan -1.13%. Dros y mis, newidiodd Malawi Kwacha i yuan cyfradd cyfnewid gan -1.28%.\nCyfradd cyfnewid Malawi Kwacha (MWK) I Yuan (CNY) Yn byw ar farchnad cyfnewid Forex\nTrawsnewidydd arian cyfred Malawi Kwacha Yuan\nMalawi Kwacha (MWK) I Yuan (CNY)\n1 000 Malawi Kwacha 9.35 yuan\n5 000 Malawi Kwacha 46.73 yuan\n10 000 Malawi Kwacha 93.47 yuan\n25 000 Malawi Kwacha 233.67 yuan\n50 000 Malawi Kwacha 467.33 yuan\n100 000 Malawi Kwacha 934.67 yuan\n250 000 Malawi Kwacha 2 336.67 yuan\n500 000 Malawi Kwacha 4 673.34 yuan\nHeddiw, gellir gwerthu 10 Malawi Kwacha ar gyfer 0.093467 yuan. Bellach mae trawsnewidydd arian yn rhoi 0.23 yuan ar gyfer 25 Malawi Kwacha. Os oes gennych 0.47 yuan, yna yn PRC gellir eu gwerthu am 50 Malawi Kwacha. Gallwch werthu 100 Malawi Kwacha ar gyfer 0.93 yuan . Os oes gennych 2.34 yuan, yna yn PRC gellir eu gwerthu am 250 Malawi Kwacha. Os oes gennych 4.67 yuan, yna yn PRC gallwch brynu 500 Malawi Kwacha.\nMalawi Kwacha I Yuan heddiw yn 11 Awst 2020\n07.08.2020 0.009409 6.86 * 10-5 ↑\nHeddiw 0.009321 CNY = 500 MWK. Mae Malawi Kwacha i yuan ar 10 Awst 2020 yn hafal i 0.00936 yuan. 9 Awst 2020, 1 Malawi Kwacha = 0.009358 yuan. 8 Awst 2020, 1 Malawi Kwacha = 0.009352 yuan. Roedd y gyfradd gyfnewid leiaf Malawi Kwacha i yuan yn ar 11.08.2020.\nMalawi Kwacha I Yuan Hanes y gyfradd gyfnewid\nMalawi Kwacha a Yuan symbolau a gwledydd arian


Datganiad Ysgrifenedig - Sicrhau dibynadwyedd a chysondeb asesu gan athrawon yng Nghymru: rhaglen ddilysu allanol cyfnodau allweddol 2 a 3 yn 2015-2016. (14 Mawrth 2016) | LLYW.CYMRU\nYn y Gwanwyn y llynedd, yn dilyn ymgynghoriad cyhoeddus, cyhoeddais gyflwyno rhaglen ddilysu allanol genedlaethol newydd ar gyfer Cyfnodau Allanol 2 a 3 yn rhan o'n cynlluniau i gryfhau cywirdeb a chysondeb asesiadau gan athrawon.\nMae'r rhaglen yn cael ei darparu ar ran Llywodraeth Cymru gan y Bartneriaeth Genedlaethol, sy'n cynnwys y pedwar consortiwm addysg rhanbarthol yn gweithio fel un corff. Y llynedd, canolbwyntiodd y rhaglen ddilysu allanol ar asesiadau gan athrawon ym meysydd mathemateg a gwyddoniaeth. Hoffwn ddiolch i ysgolion ledled Cymru am gymryd rhan yn y rhaglen mewn ysbryd cadarnhaol. Rwy'n falch bod yr wybodaeth a gasglwyd eisoes wedi arwain at nifer o gamau gweithredu ac y caiff yr wybodaeth honno ei defnyddio hefyd yn sail i arferion a fydd yn cael eu rhoi ar waith.\nMae'r consortia wedi cydweithio i ddarparu canllawiau i ysgolion ynglŷn â hanfodion asesu gan athrawon, gan gynnwys y dystiolaeth sydd ei hangen i gefnogi penderfyniadau ffit orau. Maen nhw wedi darparu canllawiau manylach a mwy cyson ynghylch trefnu a chyflawni'r gwaith o gymedroli clystyrau'n effeithiol. Mae'r deunyddiau hyn wedi'u dosbarthu i ysgolion erbyn hyn a byddant yn cael eu defnyddio i ategu trefniadau rhanbarthol ledled Cymru.\nMae deunyddiau enghreifftiol hefyd yn cael eu darparu i sicrhau cysondeb yn y ffordd o weithio.\nBydd rhaglen ddilysu allanol eleni'n digwydd yn gynnar yn ystod tymor yr haf 2016. Rwyf eisoes wedi cyflwyno deddfwriaeth i ategu trefniadau cymedroli clystyrau, gan ei gwneud hi’n ofyniad statudol bod pob ysgol yn cymryd rhan. Mae'n briodol felly y bydd ail flwyddyn y rhaglen yn canolbwyntio ar drefniadau clwstwr o fewn pob consortiwm. Bydd ymweliadau â chlystyrau ac ag ysgolion unigol yn edrych ar benderfyniadau athrawon wrth asesu meysydd Cymraeg, Cymraeg fel ail iaith a Saesneg.\nYng Nghymru, asesu gan athrawon yw'r prif gyfrwng ar gyfer asesu cyn ennill cymwysterau, a bydd y sefyllfa hon yn parhau. Mae hyn yn gyson â Dyfodol Llwyddiannus. Mae asesiadau cywir gan athrawon yn hanfodol er mwyn cefnogi a llywio cynnydd dysgwyr a byddaf yn ysgrifennu at bob ysgol i bwysleisio pwysigrwydd asesiadau athrawon unwaith eto a'u hannog i gefnogi gwaith y Bartneriaeth eleni a fydd yn canolbwyntio ar ysgolion a chlystyrau.\nRhaglen wirio allanol Cyfnodau Allweddol 2 a 3 (dolen allanol)


Togo - Wicipedia\nGwlad ar arfordir deheuol Gorllewin Affrica yw Gweriniaeth Togo neu'n syml: Togo ( Ynganiad ); yr enw swyddogol yw'r enw Ffrangeg: République Togolaise). Mae'n ffinio â Ghana yn y gorllewin, Benin yn y dwyrain, a Bwrcina Ffaso yn y gogledd.\nWork, Liberty, Homeland\ngweriniaeth, gwladwriaeth sofran, gwlad\nLb-Togo.ogg, LL-Q7913 (ron)-KlaudiuMihaila-Togo.wav\n27 Ebrill 1960\nSalut à toi, pays de nos aïeux\nVictoire Dogbé Tomegah\n56,785 ±1 km²\nBwrcina Ffaso, Ghana, Benin\nFaure Essozimna Gnassingbé Eyadéma\nfranc CFA Gorllein ffrica\nMae'n ymestyn i'r de tuag at Gwlff Gini, lle mae ei phrifddinas Lomé. Roedd ganddi boblogaeth o tua 6.7 miliwn yn 2013 ac mae ei harwynebedd yn 57,000 km2, sy'n gwneud Togo yn un o wledydd lleiaf Affrica ac yn dair gwaith maint Israel.\nO'r 11g i'r 16g daeth llwythi o bobl yno o bob cyfeiriad. Yna hyd at y 18g, roedd ei harfordir yn llawn o fasnachwyr caethweision, gyda nifer o wledydd Ewropeaidd yn camdrin y brodorion mewn modd ciaidd iawn. Am adeg, galwyd Togo yn "The Slave Coast". Sicrhaodd y wlad annibyniaeth oddi ar Ffrainc yn 1960.\n↑ Country Comparison :: Population Archifwyd 2015-12-22 yn y Peiriant Wayback.. CIA World Factbook\n↑ Togo Archifwyd 2020-08-31 yn y Peiriant Wayback.. CIA – The World Factbook. Cia.gov. Adalwyd: 2012-01-08.\nWedi dod o "https://cy.wikipedia.org/w/index.php?title=Togo&oldid=11014392"\nLast edited on 19 Rhagfyr 2021, at 04:05\nNewidiwyd y dudalen hon ddiwethaf ar 19 Rhagfyr 2021, am 04:05.


Myfyriwr Nyrsio yn y GIG yn cael carchar am dwyll yn erbyn y GIG a Thwyll Credydau Treth - Partneriaeth Cydwasanaethau GIG Cymru\n› Myfyriwr Nyrsio yn y GIG yn cael carchar am dwyll yn erbyn y GIG a Thwyll Credydau Treth\nRoedd myfyrwraig nyrsio a hawliodd fwy na £70,000 mewn credydau treth trwy dwyll yn byw bywyd “moethus”, roedd yn mwynhau gwyliau gyda’i gŵr, cafodd lawdriniaeth blastig a chymerodd gydfenthyciad ar gyfer eiddo rhannu amser yn America. Clywodd Llys y Goron Merthyr Tudful fod Tammy Ann Gunter wedi hawlio credydau treth ar ôl honni ei bod yn berson sengl, ei bod wedi gwneud ceisiadau ffug am gyllid i fyfyrwyr a bwrsariaeth gan y GIG a’i bod wedi ffugio llythyr o Gyllid a Thollau Ei Mawrhydi. Dechreuodd yr ymchwiliad ar y cyd yn Ionawr 2015, dan arweiniad Gwasanaeth Atal Twyll GIG Cymru, gyda’r Adran Gwaith a Phensiynau a Chyllid a Thollau EM hefyd yn cymryd rhan ynddo. Cafodd Ms Gunter ei charcharu am ddwy flynedd yn y llys ar ôl pledio’n euog i un cyhuddiad o ymwneud â gweithgarwch twyllodrus â’r nod o dderbyn credydau treth, un cyhuddiad o ffugio a phedwar cyhuddiad o dwyll. Gorchmynnwyd i un cyhuddiad o dwyll aros ar ei ffeil. Cafodd ei gŵr Neil Mark Hart ddedfryd o chwe mis yn y carchar ar ôl pledio’n euog i un cyhuddiad o annog neu gynorthwyo trosedd, gan gredu y câi ei chyflawni.\nClywodd y llys fod gan Ms Gunter fywyd moethus, ei bod wedi cael llawdriniaeth blastig yn nwyrain Ewrop a’i bod hi a’i gŵr, o Central Avenue, Cefn Fforest ger y Coed Duon a briododd ym Mehefin 2009, wedi mwynhau gwyliau yn Las Vegas yn 2011 a Florida yn 2013 a’u bod wedi cymryd cydfenthyciad o $30,000 ar gyfer eiddo rhannu amser yn America. Ym mis Medi 2009, gwnaeth Gunter gais i Gyllid Myfyrwyr Cymru mewn perthynas â gradd dair blynedd mewn troseddeg a’r gyfraith ym Mhrifysgol Morgannwg fel yr oedd ar y pryd. Nododd Ms Gunter ar ei ffurflen gais ei bod yn sengl. Pan ofynnodd Cyllid Myfyrwyr Cymru am wybodaeth am ei statws priodasol, nid oedd Ms Gunter wedi darparu’r wybodaeth felly cafodd ei chais ei wrthod. Derbyniodd hi £21,396 wrth astudio ar gyfer y radd mewn troseddeg, ond clywodd y llys fod ganddi hawl i’r arian hwnnw.\nWrth ddedfrydu, dywedodd y Barnwr Peter Heywood:\n“Cafodd y twyll ei gyflawni dros gyfnod maith. Roedd rhywfaint o soffistigeiddrwydd a chynllunio yn rhan ohono”.\nYm mis Mai 2018, mynychodd Gunter wrandawiad Deddf Enillion Troseddau yn Llys y Goron Merthyr. Nodwyd mai cyfanswm y budd-dal oedd £91,423.69, gyda £23,258.43 yn gronfeydd a oedd ar gael.\nYna, fel rhan o’r crynhoi, dyfarnodd y Barnwr ddigollediad o £9,545.24 i Ymddiriedolaeth GIG Felindre, gyda’r gweddill, sef £13,713, i’w dalu i’r Adran Gwaith a Phensiynau. Dywedodd y Barnwr wrth Gunter y byddai unrhyw fethiant ganddi i dalu'r naill neu'r llall o'r symiau hynny o fewn 3 mis yn arwain at garchar am 12 mis arall, gyda swm o £68,165 ar gof a chadw er mwyn ei ailystyried yn y dyfodol.\nMae’r swm o £9,545.4 wedi ei dalu’n llawn i Ymddiriedolaeth GIG Felindre.\nMeddai Craig Greenstock, Prif Arbenigwr Atal Twyll y Bartneriaeth Cydwasanaethau:\n“Mae Tammy Ann Gunter, â chymorth Neil Mark Hart, wedi bod yn benderfynol a chraff wrth geisio cael cymaint o arian â phosibl gan y cyrff cyhoeddus unigol. Rydym yn gobeithio, felly, y bydd y ddedfryd heddiw yn dangos na chaiff twyll bwriadol ei oddef ac y bydd y GIG, ynghyd â chyrff cyhoeddus eraill, yn cymryd camau pendant yn erbyn y lleiafrif anonest sydd, mewn gwirionedd, yn dwyn arian y trethdalwyr er eu budd eu hunain”.


Addysgu gwleidyddiaeth mewn ysgolion\nHafan > Pynciau > Addysg a sgiliau > Cyhoeddiadau > Addysgu gwleidyddiaeth mewn ysgolion Addysgu gwleidyddiaeth mewn ysgolion\nDiweddarwyd 14 Ionawr 2011\nDros y misoedd nesaf mae’n dra thebygol bydd tipyn o weithgareddau a lobïo gwleidyddol yn digwydd ar draws Cymru gyfan. Bydd Cymru’n cynnal refferendwm ynglŷn â chynyddu pwerau deddfu Cynulliad Cenedlaethol Cymru ym mis Mawrth, ac ym mis Mai fe gynhelir etholiadau Cynulliad Cenedlaethol Cymru.\nMae’n bosibl y bydd ysgolion yn cymryd y cyfle hwn i godi ymwybyddiaeth o wleidyddiaeth, dinasyddiaeth a democratiaeth gyda disgyblion. ‘Does dim o’i le ar hyn. Os ydym yn ymrwymo i ddatblygu ein pobl ifanc ac i’w darparu â sgiliau bywyd i gwrdd â heriau’r dyfodol, mae’n iawn hefyd fod rhan o’r datblygiad hynny’n cynnwys addysgu pobl ifanc am sut mae ein system ddemocrataidd yn gweithio gan gynnwys yr hawl i bleidleisio a dadlau dros faterion. Er hynny wrth wneud hyn, mae angen i benaethiaid a staff ysgolion ac awdurdodau lleol gydymffurfio â chyfreithiau sy’n bodoli ac a esbonnir yn yr erthygl hon.\nMae Adran 406 Deddf Addysg 1996 yn gofyn i awdurdodau lleol, cyrff llywodraethu a phenaethiaid wahardd disgyblion iau (disgyblion sydd dan 12 oed) rhag cymryd rhan mewn gweithgareddau gwleidyddol pleidiol yn yr ysgol. Mae hefyd yn gwahardd hyrwyddo safbwyntiau gwleidyddol pleidiol wrth addysgu unrhyw bwnc i unrhyw ddisgybl. Pan fydd y gweithgareddau yn digwydd y tu allan i safle’r ysgol, ni chaniateir i ddisgyblion iau gymryd rhan os yw’r gweithgareddau wedi eu trefnu gan aelod o staff yr ysgol neu unrhyw un sy’n ymddwyn ar ran yr ysgol. Mae adran 407 o’r un Ddeddf yn datgan bod yn rhaid i’r awdurdod lleol, cyrff llywodraethu a phenaethiaid gymryd camau i sicrhau bod disgyblion yn cael eu cyflwyno â safbwyntiau cytbwys o faterion gwleidyddol ym mhob achos. Mae hyn yn cynnwys pan fydd materion gwleidyddol yn cael eu dwyn i sylw disgyblion tra'u bod nhw yn yr ysgol neu’n cymryd rhan mewn gweithgareddau allgyrsiol a ddarperir neu a drefnir yn neu ar ran yr ysgol.\nMae’n bwysig bod penaethiaid a llywodraethwyr yn ymwybodol o’u dyletswyddau yn y mater hwn, a dylen nhw sicrhau bod yr wybodaeth hon yn hysbys i holl staff yr ysgol.\nGallwn werthfawrogi bod camgymeriadau gwirioneddol yn digwydd ar adegau, ac mewn amgylchiadau o’r fath, byddem yn disgwyl i gyrff llywodraethu sicrhau bod cyfleoedd tebyg yn cael ei roi i glywed safbwyntiau cyferbyniol.


BlogMenai.com: Y Cymry sydd a chyfrifoldeb am ryfel Irac\nDoes yna ddim cytundeb ynglyn a faint o Iraciaid fu farw o ganlyniad i ryfer Irac, mae'r amcangyfrifon yn amrywio o 150,000 i dros i filiwn. Mae'n debyg bod y gwir rif rhywle yn y canol. Mae'r Dwyrain Canol wedi ei ansefydlogi'n llwyr o ganlyniad i'r rhyfel, ac mae eithafiaeth Mwslemaidd yn rhemp ar hyd y rhanbarth, a thu hwnt. Mae Irac wedi ei hollti i lawr y canol ar sail secteraidd. Mae hygrededd y sefydliadau gwleidyddol wedi eu niweidio'n sylweddol.\nBu farw milwyr o'r gwledydd oedd yn ymosod ar Irac hefyd - tua 4,500 o Americaniaid a 318 o wledydd eraill - y rhan fwyaf ohonyn nhw o'r Deyrnas Gyfunol. Bu farw tua 4,500 o adeiladwyr a 136 o ohebwyr.\nMae bron i pob canlyniad o'r ymysodiad ar Irac wedi bod yn gwbl negyddol - a doedd yna ddim cyfiawnhad o gwbl am y rhyfel hwnnw.\nRoedd gan Gymru fach ei rhan yn yr idiotrwydd yma, gyda nifer o'i Haelodau Seneddol yn pleidleisio tros y gorffwylldra. Mae rhai ohonyn nhw'n dal i ddoethinebu heddiw - gyda Kim Howells ond ddoe diwethaf yn tantro yn erbyn y syniad o fwy o ddatganoli i Gymru a Wayne David yn egluro i ni bod arweinyddiaeth Corbyn - a bleidleisiodd yn erbyn y rhyfel wrth gwrs - yn drychineb llwyr.\nBeth bynnag - dyma nhw - gydag ymddiheuriadau os 'dwi wedi gadael rhywun allan.\nNick Ainger - Llafur\nChris Bryant - Llafur\nAnn Clwyd - Llafur\nWayne David - Llafur\nPeter Hain - Llafur\nAlan Howarth - Llafur\nKim Howells - Llafur\nHuw Irranca Davies - Llafur\nJackie Lawrence - Llafur\nAlun Michael - Llafur\nChris Ruane - Llafur\nDon Touhig - Llafur\nDonald Anderson - Llafur\nPaul Murphy - Llafur\nMark Tami - Llafur\nGareth Thomas - Llafur


Cardiff School of Sport and Health Sciences>Cyrsiau>Dental Technology - BSc (Hons) Degree\nTechnoleg Ddeintyddol - Gradd BSc (Anrh)\nCod UCAS: B840\nTair blynedd llawn amser\nNod y radd BSc Technoleg Deintyddol yw creu technolegwyr deintyddol sy'n gallu llunio adferiadau deintyddol, prostheses ac offer (megis coronau a phontydd unigryw, wedi'u gwneud yn unigol, neu offer orthodonteg) i safon uchel o gywirdeb. Mae'r cwrs hefyd yn ceisio ehangu dealltwriaeth o feysydd technoleg ddeintyddol newydd a datblygol a gwella perthnasoedd o fewn y Tîm Deintyddol.\nGweithredir y cwrs hwn mewn cydweithrediad agos ag Ymddiriedolaeth Ysbyty Deintyddol Prifysgol Cymru, a fydd yn cyflwyno, yn asesu ac yn gyfrifol am draean y cwrs. Fel myfyriwr israddedig technoleg ddeintyddol byddwch yn gweithio gyda deintyddion dan hyfforddiant ac ymgynghorwyr yn ail a thrydedd flwyddyn y cwrs.\nMae'r wybodaeth am y cwrs ar y dudalen hon yn ymwneud â mynediad Medi 2019.\nDeunyddiau Deintyddol Cymhwysol 1\nAnatomeg a Ffisioleg Ddeintyddol\nDannedd Gosod Rhannol 1\nDanneddd Gosod Cyflawn 1\nYmarfer Proffesiynol 1\nCAD/CAM mewn Deintyddiaeth\nDannedd Gosod Rhannol 2\nDanneddd Gosod Cyflawn 2\nAtgyweiriadau wedi'u Bondio\nAseiniadau Deintyddol Uwch\nYmarfer Proffesiynol 2\nYn ystod blynyddoedd dau a thri, byddwch yn ymgymryd â chyfnodau o leoliadau gwaith yn cynnwys Ymddiriedolaeth Ysbyty Deintyddol Prifysgol Cymru. Bydd y cyfnodau ar leoliad gwaith yn rhoi cyfle i chi ennill y profiad angenrheidiol wrth gynhyrchu offer, atgyweiriadau a phrosthesisau i gleifion.\nBydd dull ymchwilgar, cwestiynu, ac ymateb chwilfrydig i'r pynciau, yn cael eu datblygu yn eich rol fel technolegydd cymwys.\nYn ystod eich amser ar y cwrs byddwch yn profi nifer o ddulliau addysgu a dysgu. Bydd y rhain yn cynnwys darlithoedd, seminarau, sesiynau ymarferol, aseiniadau tîm ac hunanasesiadau ac asesiadau cymheiriaid. Bydd rhai sesiynau dysgu ar y cyd gyda myfyrwyr rhan amser, defnyddio e-bortffolios a defnydd helaeth o'r amgylchedd dysgu rhithwir lle gellir cyrchu nodiadau darlithoedd, fideos o arddangosiadau ymarferol, adnoddau darlithoedd a chyn-bapurau ar-lein. Bydd hefyd tiwtor personol ar eich cyfer a fydd ar gael i drafod eich cynnydd academaidd ac a all eich cyfeirio at arbenigwyr eraill ar gyfer materion eraill lle bo angen.\nMae cysylltiad hir a sefydlog ag Ysbyty Deintyddol Bwrdd Iechyd Caerdydd a'r Fro, sy’n golygu bod y sefydliad hwnnw'n gwneud cyfraniad mawr i'r rhaglen radd hon. Bydd dau semester yn yr ail a'r drydedd flwyddyn yn cael eu cyflwyno a'u hasesu gan staff o'r Ysbyty Deintyddol, sydd o fewn pellter cerdded hawdd i Met Caerdydd, Llandâf. Felly gall myfyrwyr ennill profiad gwerthfawr yn cynhyrchu teclynnau, atgyweiriadau a phrosthesisau a gweld yr eitemau hyn yn cael eu gosod i’r cleifion.\nY gefnogaeth bersonol sydd fwyaf defnyddiol gan fyfyrwyr cyfredol yw'r polisi 'drws agored' a weithredir gan y Tîm Rhaglen lle gwahoddir myfyrwyr i gysylltu ag unrhyw un o'r staff addysgu amser llawn sydd ar gael yn y swyddfa yn ystod oriau swyddfa arferol.\nEach module that you undertake is assessed. The nature of the assessment will vary accordingAsesir pob modiwl y byddwch yn ymgymryd ag ef. Bydd natur yr asesiad yn amrywio yn ôl natur a phwrpas y modiwl. Yn sylfaenol, defnyddir pum math o asesiad trwy gydol y rhaglen:\nrholiadau Ffurfiol Ysgrifenedig (fel arfer ar ddiwedd y flwyddyn academaidd); Aseiniadau Ymarferol (fel arfer bydd myfyrwyr yn cwblhau ymarferion technegol gyda chymorth darlithwyr trwy arddangosiadau, cyngor a chefnogaeth ymarferol); Arholiadau Ymarferol wedi'u hamseru (lle na fydd myfyrwyr yn derbyn unrhyw gymorth ymarferol, ond efallai y bydd arweiniad llafar ar gael wrth adeiladu darnau); Aseiniadau Ysgrifenedig (mae'r rhain yn brosiectau lle mae myfyrwyr yn defnyddio'r llyfrgell / canolfan adnoddau i gasglu a choladu gwybodaeth angenrheidiol neu ddilyn astudiaeth achos), a Chyflwyniadau Llafar (mae hyn yn gofyn am gyflwyno pwnc i weddill y grŵp; asesiad cymheiriaid ac ymateb).\nMae gan ein graddedigion ragolygon gyrfa rhagorol. Cyflogir technolegwyr deintyddol yn y GIG, labordai masnachol, meddygfeydd deintyddol preifat ac ysgolion deintyddol. Yn y Gwasanaeth Iechyd mae strwythur gyrfa clir yn amrywio trwy Raddau Uwch, Pennaeth, a Graddau Uwch Bennaeth. O fewn y sector masnachol, ar ôl rhai blynyddoedd o brofiad, byddai'n bosibl dod yn berchennog neu'n rheolwr labordy masnachol.\nFel rheol, dylai fod gan ymgeiswyr bum TGAU gan gynnwys Iaith Saesneg (neu Gymraeg Iaith Gyntaf), Mathemateg* a Gwyddoniaeth gadd C neu'n uwch / gradd 4 neu'n uwch (ar gyfer ymgeiswyr sydd â TGAU newydd eu diwygio yn Lloegr) ynghyd ag un o'r canlynol: Mae angen sgôr IELTS (neu gyfwerth) o 6.5 lle nad Saesneg yw'r iaith gyntaf, ynghyd â 96 pwynt o 3 Safon Uwch o leiaf (neu gyfwerth). Gall cynigion nodweddiadol gynnwys:\n96 pwynt o 3 Safon Uwch o leiaf i gynnwys graddau CC, un i fod mewn pwnc Gwyddoniaeth (Mathemateg yn dderbyniol); Bagloriaeth Cymru - Tystysgrif Her Sgiliau Uwch yn cael ei ystyried yn drydydd pwnc\nDiploma Estynedig Cenedlaethol RQF BTEC / Diploma Estynedig Technegol Caergrawnt DMM mewn Gwyddoniaeth Gymhwysol\n96 pwynt gan o leiaf 3 ‘Advanced Higher’ yr Alban i gynnwys graddau DD, un i fod mewn pwnc Gwyddoniaeth (Derbynnir Mathemateg)\n96 pwynt o'r ‘Irish Leaving Certifiicate’ Lefel Uwch i gynnwys graddau 3 x H2, un i fod mewn Bioleg, Cemeg neu Fathemateg. Dim ond gydag isafswm gradd H4 y mae pynciau lefel uwch yn cael eu hystyried\n96 pwynt o'r Diploma Mynediad i Addysg Uwch mewn pwnc Gwyddonol\n*Ar gyfer ymgeiswyr o Gymru sy'n eistedd y TGAU Mathemateg diwygiedig, byddwn yn derbyn naill ai TGAU Mathemateg neu Mathemateg - Rhifedd.\nNeu 'Gwrs sylfa sy'n arwain at BSc Gwyddorau Iechyd' gyda marc pasio o 70% o leiaf, i'w gael erbyn 31 Awst yn y flwyddyn mynediad, a derbyn cais newydd trwy UCAS. I gael rhagor o wybodaeth am y cwrs Sylfaen, cliciwch yma\nAr gyfer ymgeiswyr sydd yn ymgymryd â 2 Safon Uwch neu gyfwerth yn unig, bydd hyn yn cael ei ystyried ynghyd â gweddill y proffil academaidd ac efallai y byddwn yn gwneud cynnig wedi'i raddio yn lle cynnig gan ddefnyddio Tariff UCAS.\nOs ydych chi'n astudio cyfuniadau o'r uchod neu os nad yw'ch cymhwyster wedi'i restru, cysylltwch â Derbyniadau neu cyfeiriwch at y Chwiliad Cwrs UCAS i gael y gofynion mynediad. Gwybodaeth bellach am ein gofynion mynediad, gellir cynnwys cymwysterau o'r UE trwy glicio yma.\nBydd angen i fyfyrwyr nad Saesneg yw eu hiaith gyntaf ddarparu tystiolaeth eu bod yn rhugl i safon IELTS 6.5 neu gyfwerth o leiaf. I gael manylion llawn am sut i wneud cais ac am gymwysterau Iaith Saesneg ewch i’r tudalennau Rhyngwladol ar y wefan.\nMae'r dethol yn seiliedig ar dderbyn ffurflen gais UCAS wedi'i chwblhau, a'i chyflwyno erbyn dyddiad cau UCAS ar 15fed Ionawr, ac yn ystyried gallu academaidd, y datganiad personol a'r geirda. Mae angen i ymgeiswyr ddangos sgiliau deheurwydd llaw rhagorol, creadigrwydd, sylw i fanylion, gwybodaeth a phrofiad o dechnoleg ddeintyddol ynghyd â gwybodaeth am ofal iechyd ac anatomeg ddynol. Mae hefyd angen dangos y gallu i gyfathrebu'n effeithiol a bod yn angerddol am y maes.\nNod y weithdrefn ddethol hon yw nodi'r ymgeiswyr hynny sydd fwyaf addas i ddilyn y rhaglen technoleg ddeintyddol yn llwyddiannus, ac sydd â'r potensial mwyaf i gychwyn ar yrfa gynhyrchiol yn y proffesiwn.\nDylai ymgeiswyr sy'n gwneud cais am fynediad Blwyddyn 2 neu 3 gysylltu â Derbyniadau cyn gwneud cais oherwydd y nifer cyfyngedig o leoedd.\nDylid gwneud ceisiadau am y cwrs hwn ar-lein i UCAS: www.ucas.com.Am wybodaeth pellach ewch i'n tudalennau Sut i Wneud Cais: www.cardiffmet.ac.uk/howtoapply.\nRDysgu Blaenorol Cydnabyddedig (RPL) a Throsglwyddo Credyd i flwyddyn 2 a 3\nOs oes gennych chi ddiddordeb mewn trosglwyddo credyd o sefydliad arall i astudio yn Met Caerdydd ar gyfer cwrs sy'n derbyn mynediad ar gyfer blwyddyn 2 a / neu 3, gallwch ddod o hyd i fwy o wybodaeth am hyn a gwybodaeth ar sut i wneud cais ar dudalen RPL. Cysylltwch â Derbyniadau gydag unrhyw ymholiadau sydd gennych am RPL.\nYmgeisydd aeddfed yw unrhyw un dros 21 oed nad aeth i'r brifysgol ar ôl ysgol neu goleg. Mae Met Caerdydd yn croesawu ceisiadau gan ymgeiswyr aeddfed a gellir cael mwy o gyngor a gwybodaeth yma.\nAr gyfer ymholiadau cyffredinol, cysylltwch â'r Tîm Derbyn ar 029 2041 6044 neu e-bostiwch askadmissions@cardiffmet.ac.uneu anfonwch tweet i ni @CMetAdmissions.\nAr gyfer ymholiadau cwrs-benodol, cysylltwch ag arweinydd y rhaglen, Jeff Lewis:\nFfôn: 029 2041 6899


gwasanaethau cyhoeddus – Tudalen 3 – Blog Y Gyfnewidfa Arfer Da\nTag: gwasanaethau cyhoeddus\nY dyfodol o Hysbysiadau Cyhoeddus yng Nghymru: Rhan 1\nIonawr 28, 2014 1 Comment\nMae’n Archwilydd Cyffredinol (Huw Vaughan Thomas) wedi ein hannog ni i ddatblygu dolenni a pherthnasau bellach gyda Chyrff Archwilio ac Asiantaethau Gwelliant ledled y Deyrnas Unedig. Fel canlyniad, rydym yn cynnal seminar ar Fawrth 13eg ar sut mae Gwasanaethau Cyhoeddus Albanaidd wedi arbed arian ar Hysbysiadau Cyhoeddus/Statudol. Gallwch chi ffeindio gwybodaeth bellach ar dudalen Rhoi Rhinwedd i’r Rhithwir ar ein wefan. Mae Alastair Blair o Potent Mix yn siarad yn ein seminar ac yn ei flog, mae’n cysidro pa mor bwysig yw hysbysiadau papur newydd er mwyn cyfleu gwybodaeth ar ffurf rhybudd statudol i’r cyhoedd.\nIonawr 16, 2014 1 Comment\nSeminar Defnydd Effeithiol o Dechnoleg Gwybodaeth oedd y digwyddiad cyntaf gweithiais yn uniongyrchol arno ar gyfer y Gyfnewidfa Arfer Da, ond nid dyna’r unig beth ddigwyddodd am y tro cyntaf – dyma’r tro cyntaf i seminar gofyn mwy o gwestiynau na chynnig atebion. Fe wnaeth y sesiwn cwmwl darparu man cychwyn diddorol ar gyfer mudiadau a oedd yn awyddus i weithio’n wahanol, ond yn ymarferol sut gallent symud heibio’r tâp coch i’r ffordd newydd ‘ma o weithio? Fel mae unrhyw un sy’n cynnal digwyddiadau yn gwybod, maen nhw’n gallu fod… Read more Gweminar a chwmwl: torri tir newydd →\nBlog gwadd gan Stu Hodges, Swyddog Cyfathrebu, Cymdeithas Llywodraeth Leol Cymru “Gloywch eich tarian…gosod wyliwr, i fynegi’r hyn a wêl” -Eseia: 21 Dylan ysgrifennodd ‘All along the watchtower’ ond Hendrix a’i gwnaeth yn boblogaidd. Mae’n cynnwys y cyfeiriad Beiblaidd hwn o Eseia mewn cân sy’n galarnadu dryswch y byd yn gyffredinol, ond sydd hefyd yn cynnig penderfyniad cadarn i ddod o hyd i rolau a syniadau newydd. Efallai ein bod wedi dod o hyd i’n hanthem. Mae’r byd y mae’r broses graffu yn gweithredu ynddo yn newid ac, er nad… Read more All along the watchtower – #Scrutiny13 →\nYn ddiweddar rydyn ni wedi bod yn clywed gan y Tîm Cyfathrebu am sut fydd gwefan newydd sbon Swyddfa Archwilio Cymru yn symlach i’w defnyddio a hefyd yn ei gwneud… Read more Chwalu jargon →\nCyn symudais i i Gaerdydd cwpl o flynyddoedd yn ôl, roeddwn i’n byw yn Aberystwyth am bron i ddegawd. Pan fyddai fi’n cerdded i’r gwaith byddai fi’n stopio ar bwys… Read more Rhoi cynllun adfer ar ôl drychineb ar waith →\nAr ôl pob seminar ni’n ceisio rhannu gwybodaeth gyda chyfranogwyr cyn gynted â phosib fel bod ni’n gallu gwneud y fwyaf o’r momentwm o’r digwyddiad. Felly yn yr wythnos ar… Read more Busnes peryglus? →\nMedi 25, 2013\nEin seminar dysgu a rennir ar Ddefnydd Effeithiol o Dechnoleg Gwybodaeth oedd yr un cyntaf i mi wedi trefnu ers ymuno â’r Gyfnewidfa Arfer Dda yn Swyddfa Archwilio Cymru. Dysgais… Read more Defnyddio Technoleg Gwybodaeth i alluogi gwell gwasanaethau cyhoeddus →\nMedi 4, 2013 2 Comments\nProudly powered by WordPress Thema: Exhibit.


Sut y bydd argyfwng y ffoaduriaid o Syria yn effeithio ar Gymru? – PIGION\nSut y bydd argyfwng y ffoaduriaid o Syria yn effeithio ar Gymru?\nBy seneddymchwil September 30, 2015 October 20, 2017\nWrth i argyfwng Syria ddwysáu, mae pwysau cynyddol ar y DU i gymryd rhagor y o ffoaduriaid, ac mae rhai’n debygol o gael eu hadsefydlu yng Nghymru.\nMae’r Cenhedloedd Unedig wedi amcangyfrif bod angen cymorth ar dros 12 miliwn o ffoaduriaid o Syria, a bod 4.1 miliwn (bron un o bob pump o’r boblogaeth) wedi ffoi dramor, yn bennaf i wledydd cyfagos.\nFfoaduriaid : pobl sydd wedi ffoi rhag gwrthdaro arfog neu erledigaeth. Cydnabyddir bod angen diogelwch rhyngwladol arnynt gan ei bod yn rhy beryglus iddynt ddychwelyd adref. Cânt eu diogelu o dan gyfraith ryngwladol o dan Gonfensiwn Ffoaduriaid 1951 y Cenhedloedd Unedig.\nCeiswyr lloches: pobl sydd wedi cyflwyno cais am ddiogelwch ar sail Confensiwn Ffoaduriaid y Cenhedloedd Unedig neu Erthygl 3 o’r Confensiwn Ewropeaidd ar Hawliau Dynol.\nMudwyr: pobl sy’n symud i fyw i wlad arall am dros flwyddyn – i chwilio am waith neu fywyd gwell, i astudio neu am resymau eraill.\nYn ôl Uchel Gomisiynydd y Cenhedloedd Unedig dros Ffoaduriaid (UNHCR), mae tua 10 y cant o’r Syriaid sydd wedi ffoi rhag y gwrthdaro wedi dod i Ewrop i chwilio am gymorth; cafwyd bron 350,000 o geisiadau am loches rhwng mis Ebrill 2011 a Gorffennaf 2015. Ers dechrau’r argyfwng dyngarol yn gynnar yn 2011, mae bron 5,000 o Syriaid wedi cael caniatâd i aros yn y DU am resymau dyngarol, a chafodd 87 y cant o’r Syriaid a wnaeth gais cychwynnol am loches ganiatâd i aros.\nErbyn diwedd mis Mehefin, roedd 2,355 o geiswyr lloches (at ei gilydd, o bob gwlad) yng Nghymru (tua 8 y cant o’r cyfanswm yn y DU), yn cael y cymorth y mae ganddynt hawl iddo os ydynt yn pasio ‘prawf amddifadrwydd’. Roedd y mwyafrif helaeth yn ardaloedd gwasgaru dynodedig Caerdydd (1,041), Abertawe (773), Casnewydd (459) a Wrecsam (68).\nMae Cyngor Ffoaduriaid Cymru wedi awgrymu y gallai Cymru gymryd 1,600 o ffoaduriaid – 8 y cant o’r 20,000 y mae’r Prif Weinidog wedi ymrwymo i’w cymryd.\nLlun: o Flickr gan Ringyll y Fyddin Brydeinig Frenhinol Andy Cole. Dan drwydded Creative Commons.\nYmateb y DU\nYm mis Ionawr 2014, gwrthododd Llywodraeth y DU gymryd rhan yn rhaglen adsefydlu UNHCR ar gyfer Syria, gan ddadlau mai symboleiddiaeth yn unig ydoedd, o ystyried nifer y ffoaduriaid. Y ffordd orau o ymdrin â’r argyfwng, meddent, oedd drwy ddarparu cymorth dyngarol. Fodd bynnag, cyhoeddodd Llywodraeth y DU Cynllun Adleoli Pobl sy’n Agored i Niwed (VPRS), gan gynnig adsefydlu rhai o’r ffoaduriaid mwyaf agored i niwed o Syria, a fyddai’n rhedeg ochr yn ochr â rhaglen adsefydlu UNHCR.\nYm mis Medi 2015, yn dilyn beirniadaeth am nifer y ffoaduriaid roedd y DU yn fodlon eu hadsefydlu, a chan gydnabod bod argyfwng y ffoaduriaid yn rhanbarth Syria ac ar hyd a lled y DU yn gwaethygu, cyhoeddodd y Prif Weinidog estyniad sylweddol i’r Cynllun Adleoli. Cadarnhaodd y canlynol:\nbydd hyd at 20,000 o ffoaduriaid o Syria yn cael eu hadsefydlu yn y DU yn ystod y Senedd hon. Cynigir adsefydlu ffoaduriaid o Syria sydd wedi ffoi i Dwrci, Gwlad yr Iorddonen a Libanus, yn hytrach na’r rhai sydd eisoes wedi teithio i Ewrop;\nbydd y meini prawf ar gyfer adsefydlu ffoaduriaid o dan y cynllun yn cael eu hehangu’n sylweddol, gan gynnwys cydnabod anghenion plant yn arbennig (gan gynnwys plant amddifad);\nmae’n bosibl y bydd rhai ffoaduriaid o’r cymunedau Yazidi a Christnogol yn cael eu cynnwys yn y diffiniad o ‘agored i niwed’ (er na fydd y cynllun yn gwahaniaethu ar sail crefydd);\ndefnyddir y gyllideb cymorth rhyngwladol i dalu costau llawn y broses adsefydlu yn ystod y flwyddyn gyntaf, er mwyn lleddfu’r pwysau ar awdurdodau lleol.\nRhoddir Diogelwch Dyngarol i’r rhai sy’n dod i Brydain fel rhan o’r Cynllun Adsefydlu. Dyma’r statws a roddir fel arfer i’r rhai “nad ydynt yn gymwys i gael lloches” ond y byddai “perygl gwirioneddol iddynt ddioddef niwed difrifol” yn eu mamwlad. Gallant aros am bum mlynedd, mae ganddynt yr hawl i weithio a chael manteisio ar arian cyhoeddus. Mae Llywodraeth y DU wedi nodi y byddant yn gymwys i wneud cais i gael aros yn barhaol yn y DU ar ddiwedd y pum mlynedd.\nMae rhagor o wybodaeth am statws y ffoaduriaid o Syria ar gael yn y papur hwn o Lyfrgell Tŷ’r Cyffredin.\nYr Undeb Ewropeaidd;\nMae’r argyfwng hefyd wedi bod yn flaenllaw yn nhrafodaethau sefydliadau’r UE.\nAr 22 Medi, cytunodd y Cyngor Cyfiawnder a Materion Cartref ar fesurau brys i adleoli 20,000 o ffoaduriaid ychwanegol o’r Eidal, Gwlad Groeg a Hwngari yn aelod-wladwriaethau eraill yr UE (y cyfanswm ers mis Mai felly yw 160,000).\nBydd yr aelod-wladwriaethau hyn yn cael €6,000 am bob un a gaiff ei adleoli. Mae’r DU a Denmarc wedi penderfynu peidio â chymryd rhan yn y cynllun hwn: yn ôl telerau eu haelodaeth benodol nhw o’r UE nid oes unrhyw orfodaeth arnynt i wneud hynny. Er nad yw Iwerddon wedi ymrwymo i delerau’r cytundeb hwn, maent wedi dweud eu bod yn bwriadu cymryd rhan.\nDaeth y Cyngor i’r penderfyniad hwn dair wythnos wedi i’r Comisiwn Ewropeaidd gynnig y mesurau – cyfnod neilltuol o fyr o safbwynt yr UE.\nAr 23 Medi, cynhaliodd y Cyngor Ewropeaidd (penaethiaid llywodraethau Aelod-wladwriaethau) gyfarfod anffurfiol i drafod yr argyfwng. Prif ganlyniad hyn oedd galw am ragor o gyllid i’r asiantaethau sy’n ceisio mynd i’r afael â’r argyfwng.\nYmateb Llywodraeth Cymru:\nNid oes gan Lywodraeth Cymru bŵer dros fewnfudo, ond y mae wedi ymateb i’r argyfwng. Ar 17 Medi, cynhaliodd Prif Weinidog Cymru uwchgynhadledd i drafod yr argyfwng. Yn y datganiad a gyhoeddodd Llywodraeth Cymru yn dilyn yr uwchgynhadledd, tynnwyd sylw at y canlynol:\ny pryderon am hyd a lled y cymorth roedd Llywodraeth y DU yn ei gynnig i ffoaduriaid, a pha mor gyflym roedd am ei ddarparu;\nbyddai’n sefydlu Tasglu Ffoaduriaid Syria i gydgysylltu gwasanaethau cyhoeddus a’r sector gwirfoddol, a byddai’r Tasglu’n cynnwys Llywodraeth Cymru, Cymdeithas Llywodraeth Leol Cymru, awdurdodau lleol a’r trydydd sector;\nyr angen i asesu’r cymorth a roddir i awdurdodau lleol ar gyfer ffoaduriaid; ac\nymrwymiad i gydnabod cymwysterau a sgiliau ffoaduriaid.\nAr yr un diwrnod ag y cynhaliwyd yr uwchgynhadledd, cyhoeddodd y Gweinidog Cymunedau a Threchu Tlodi ymgynghoriad ynghylch Cynllun cyflenwi drafft Llywodraeth Cymru ar gyfer ffoaduriaid a cheiswyr lloches. Caiff y Cynllun diwygiedig ei gyhoeddi erbyn diwedd mis Ionawr 2016.\nRoedd y Cynllun cyflenwi blaenorol ar Ffoaduriaid a Cheiswyr Lloches yn ymdrin â’r cyfnod rhwng 2011 a 2014. Mae’r ddogfen ymgynghori yn nodi “y bu llawer o newidiadau yn ystod y blynyddoedd diwethaf i bolisïau’r llywodraeth [Cymru a’r DU]”, a chynhaliwyd digwyddiad cyn dechrau’r ymgynghoriad ym mis Rhagfyr 2014 i gasglu sylwadau ar y materion sy’n wynebu ceiswyr lloches a ffoaduriaid ar hyn o bryd.\nNid yw’r cynllun cyflenwi drafft yn cyfeirio’n benodol ar yr argyfwng presennol yn Syria nac at faint o le y gallai Cymru ei gynnig. Nid yw ychwaith yn cynnwys unrhyw ddangosyddion perfformiad, ond mae’r ddogfen ymgynghori’n nodi y bydd Llywodraeth Cymru yn gofyn i randdeiliaid sut y gall fonitro’r cynllun cyflenwi.\nYn y Cyfarfod Llawn ar 15 Medi, dywedodd Prif Weinidog Cymru ei fod, o ran egwyddor, o blaid cael system gwota ar gyfer pob gwlad. Nododd hefyd:\nNid wyf yn credu y bydd [yr uwchgynhadledd ffoaduriaid ar 17 Medi] yn ymwneud cymaint â cheisio cytuno ar nifer y bobl y dylem ni eu cymryd. Rwy’n credu bod honno’n lefel artiffisial, yn enwedig o ystyried yr hyn sydd wedi digwydd yn ystod yr wythnos neu ddwy ddiwethaf. Ond rwyf yn meddwl ei bod yn bwysig ein bod yn barod ar draws y sector cyhoeddus yng Nghymru i allu adsefydlu pobl pan ddaw’r amser hwnnw.\nBydd y Gweinidog Cymunedau a Threchu Tlodi yn gwneud datganiad am yr argyfwng yn y Cyfarfod Llawn ddydd Mawrth 6 Hydref.\nPrevious Entry Lluoedd arfog yn recriwtio mewn ysgolion?\nNext Entry Rheoli perygl llifogydd ac erydu arfordirol yng Nghymru


Sumber Berita Online: manfaat es dawet lidah buaya\nPosted on Selasa, 25 Februari 2014 by Lisa Fernandez\nmanfaat es dawet lidah buaya Aloe Vera , gan gynnwys rhywogaethau o blanhigion llysieuol sydd â llawer o swyddogaethau yn ogystal â harddwch hefyd ar gyfer ein hiechyd . Mae llawer o fanteision o fudd-daliadau aloe vera . Mae'r planhigyn hwn yn tyfu yn yr iseldiroedd â glawiad cymedrol . Yn seiliedig ar ganlyniadau'r ymchwil, planhigyn hwn gyfoethog mewn sylweddau fel ensymau , asidau amino , mwynau , fitaminau , polysacaridau a chydrannau eraill sydd o fudd i iechyd. Law yn llaw â chynnydd o amser , mae'r manteision o Aloe Vera yn cael ei gymhwyso yn gynyddol mewn bywyd bob dydd .\nIndonesian yw cymdeithas gyfarwydd iawn â'r planhigyn aloe vera . Ar ffurf llwyni gyda chynnwys dŵr uchel yn y ffurf jeli a gynhwysir yn y dail . Mae lliw cwyraidd gwyrdd ffres yn gadael gydag ochrau danheddog achosi Dylid aloe vera yn cael ei gynnal gyda gofal. Cymdeithas Indonesia yn gyffredinol yn cynnal y potiau Aloe Vera fel tôn da addurn hardd hefyd yn iard i blannu yn yr iard . Fodd bynnag, ar gyfer diwydiant ar raddfa fawr , Aloe Vera yn cael ei drin mewn ffordd fwy dwys a'r gerddi helaeth. Nid yw gwaith cynnal a chadw yn rhy gymhleth , gan achosi nid Aloe Vera ei gwneud yn ofynnol yn ddrud i'w cynnal.\nYn cael eu defnyddio ar gyfer gofal croen , gall Aloe vera ddileu acne , lleithio croen , dadwenwyno croen, dileu creithiau a marciau , lleihau llid ac atgyweirio a adnewyddu croen . Cymdeithas Indonesia i ddechrau defnyddio Aloe Vera i feithrin a gwallt menghitamnkan . Fodd bynnag, gyda'r oes newid, heddiw Aloe Vera yn cael ei fwyta yn eang fel ychwanegion a diodydd iechyd yn faethlon ac yn chwa o awyr iach . Geirfa Back To natur yn union fel y mae'r defnydd o Aloe Vera ar gyfer harddwch yn ogystal yn wyneb â risg fach o sgîl-effeithiau hefyd cost isel ac arbed .\n- I'r rhai ohonoch sydd â smotiau du ar yr wyneb oherwydd dylanwad y creithiau cosmetig neu acne yn ddull maddeuant i gael gwared ar y ffordd naturiol . Y tric : ar ôl wyneb glirio , chrafangia 'r crocodeil jeli tafod , yna glanhau o fwcws a mwcws - yn barod i wynebu bob bore yn noson dda. Gadewch i sefyll am 30 munud. Ar ôl hynny , golchi â dŵr glân a sych . A oes o leiaf 2x diwrnod yn olynol. Gwarantedig , bydd eich wyneb fod yn llyfn ac yn rhydd o cymryd llawer o amser hitam.Walau flex - fflecs, ond os caiff ei wneud yn rheolaidd , byddai'r canlyniad yn yr uchafswm .\nMae rysáit draddodiadol arall o defnyddioldeb aloe vera . Ar gyfer y rhai ohonoch - eich bod yn defnyddio mascara diwyd, wrth gwrs , yn effeithio ar iechyd eich lashes . Yn eu plith : bulunmata cyflym sych ac yn disgyn i ffwrdd. Ond nid ydych yn poeni oherwydd bod rysáit arbennig sy'n defnyddio jeli crocodeil liday a allai gryfhau gwreiddiau y lashes a'ch amrannau a meithrin bydd eich lashes yn drwm . Y gamp : Bydd pob un yn cysgu , neu hyd yn oed pan fyddwch yn ymlacio , golchwch eich amrannau i fod yn rhydd o gemegau fel mascara . Yna cymerwch Aloe Vera jeli , a rhwbio'r ysgafn ac yn araf ar eich amrannau . Gadewch i sefyll am 30 munud , yna rinsiwch gyda dŵr plaen i lanhau . Os defnydd rheolaidd , bydd eich amrannau gwarantu gryf, nid yw'n hawdd syrthio allan a trwchus .\nGall aloe vera jeli hefyd yn cael ei ddefnyddio i dewhau eich aeliau . Ffordd y mae pob gwely diolekan at eich aeliau , yna eu golchi y diwrnod nesaf . Po fwyaf y byddwch yn melakukannnya diwyd, yna bydd y canlyniad yn uchafswm .\nCael rysáit hyfryd o Aloe Vera yn fuddiol i chi mewn gofal harddwch gyda chynhwysion naturiol ac yn hawdd o'n cwmpas . Mae prif fwriad ar waith a dyfalbarhad .


Ad-daliadau Benthyciadau Myfyrwyr - Prifysgol Abertawe\nAd-daliadau Benthyciadau Myfyrwyr Cymru, Lloegr a’r UE\nNi fydd angen i chi dalu unrhyw beth tan ar ôl i chi orffen eich cwrs ac mae eich incwm yn fwy na £27,295. Bydd y swm y bydd disgwyl i chi ei ad-dalu o leiaf 9% o’r gwahaniaeth rhwng £27,295 a’r hyn yr ydych yn ei ennill.\nAm ragor o wybodaeth am gyfraddau llog ac ad-daliadau, ewch i wefanfan y Cwmni Benthyciadau Myfyrwyr\nMae’r tabl isod yn dangos yr ad-daliadau wythnosol y bydd myfyrwyr yn eu talu (yn uniongyrchol o’ch cyflog) yn seiliedig ar swm eich incwm blynyddol:\nOs nad ydych am gymryd benthyciad ffioedd dysgu neu os ydych wedi cael gwybod nad ydych yn gymwys i dderbyn un, gallwch drefnu talu’r ffioedd dysgu yn uniongyrchol i’r Brifysgol (am ragor o wybodaeth ynghylch sut i dalu, cliciwch yma).\nAD-DALIADAU BENTHYCIADAU MYFYRWYR GOGLEDD IWERDDON\nNi fydd angen i chi dalu unrhyw beth tan ar ôl i chi orffen eich cwrs ac mae eich incwm yn fwy na £19,895. Bydd y swm y bydd disgwyl i chi ei ad-dalu o leiaf 9% o’r gwahaniaeth rhwng £17,495 a’r hyn yr ydych yn ei ennill.\nAD-DALIADAU BENTHYCIADAU MYFYRWYR YR ALBAN\nNi fydd angen i chi dalu unrhyw beth tan ar ôl i chi orffen eich cwrs ac mae eich incwm yn fwy na £25,000. Bydd y swm y bydd disgwyl i chi ei ad-dalu o leiaf 9% o’r gwahaniaeth rhwng £25,000 a’r hyn yr ydych yn ei ennill.\nAm ragor o wybodaeth am gyfraddau llog ac ad-daliadau, ewch i wefan Student Awards Agency Scotland


Madarch | Ffermwr porfa ar-lein | October 2019\nRhewi madarch ar gyfer y gaeaf gartref\nAil hanner yr haf - mae'n amser ailgyflenwi stociau ar gyfer y gaeaf. Mae'n bryd cynaeafu, prosesu a chadw llysiau. Mae mwy o aeron a ffrwythau cain, ac eithrio caniau, yn cael eu hanfon i'r rhewgell - er mwyn cadw fitaminau'n well. Ond mae math arall o fylchau y mae llawer o hostessiaid yn eu harfer, sef rhewi madarch a gasglwyd neu a brynwyd ar gyfer y gaeaf, a dylid ystyried y broses hon yn fanylach.\nY gwahaniaeth rhwng madarch bwytadwy a ffug, sut i wahaniaethu rhwng mwsogl ewyn o'r madarch arferol\nYstyrir bod madarch mêl yn un o'r madarch agarig enwocaf. Wrth gwrs, mewn ffurf wedi'i rhewi neu wedi'i biclo, gellir ei phrynu'n hawdd mewn archfarchnad, ond nid oes gan fadarch a dyfir mewn amodau artiffisial yr un blas ac arogl â'i gymharydd coedwig. Fodd bynnag, mae angen i chi ddeall yn dda iawn beth yw madarch i'w casglu a'u bwyta heb beryglu eu bywydau.\nMathau o agarics mêl anhygoel, cymorth cyntaf rhag gwenwyno gan lwynogod\nMae pawb yn caru agaric mêl y madarch. Mae'r rhywogaethau a ddisgrifir mewn llenyddiaeth ac ar y Rhyngrwyd yn cynnwys tua 22 o'u mathau, er y derbynnir yn gyffredinol bod 34 rhywogaeth o agarig. Mae'r madarch hyn yn tyfu bron bob blwyddyn. Maent yn tyfu ar foncyffion coed, yn tyfu mewn teuluoedd ar y bonion, yn enwedig pwdr.\nPriodweddau defnyddiol a niweidiol madarch madarch\nMae melinau go iawn (Lactarius resimus) - madarch cap sy'n perthyn i genws lacr yn tyfu mewn grwpiau. Fe'u gelwir hefyd yn amrwd, yn wyn, yn pravskie neu'n wlyb. Tyfu'n bennaf ger y coed bedw, gan ffurfio mycorrhiza - pan fydd y ffwng myceliwm yn bodoli yng ngwreiddiau'r goeden. Mae croen y ffwng yn gysgod gwyn, golau melyn, llaith, wedi'i orchuddio â mwcws, gyda pharthau crynodol ymhlyg.\nEnw'r madarch gwyn a dderbyniwyd o hynafiaeth. Yna pobl yn bennaf yn sychu madarch. Roedd mwydion y ffwng gwyn bob amser yn aros yn berffaith wyn ar ôl ei sychu neu ei drin â gwres. Dyma'r rheswm dros yr enw hwn. Mae'r ffwng gwyn yn perthyn i'r genws Boletus, felly ail enw'r ffwng gwyn yw'r boletus. Mae'n bwysig! Ar ôl casglu'r madarch, mae angen dechrau eu prosesu ar unwaith, gan fod y madarch gwyn yn colli eu heiddo defnyddiol yn gyflym iawn.\nSut i gynaeafu madarch llaeth ar gyfer y gaeaf: sychu, halltu, rhewi\nMae'r blas poeth chwerw ac elastigedd y ddiod llaeth yn creu llawer o drafferth i'r gwesteion yn y gegin, yn enwedig wrth baratoi ar gyfer y gaeaf. Rwyf am gael gwared ar y chwerwder a achosir gan laeth llaethog, ac ar yr un pryd gynnal eu caledwch gwreiddiol. Er gwaethaf y gwrthgyferbyniadau hyn o fadarch, roedden nhw'n dal i gael eu lle mewn llawer o brydau.\nMadarch Boletus: disgrifiad, mathau, gwahaniaethau\nMewn coedwigoedd conifferaidd a chymysg, gallwch ddod o hyd i fadarch, sydd, yn amlach na pheidio, yn tyfu wrth ymyl mwsogl, a dyna pam y mae'r enw-flyworm. Gallwch gwrdd ag ef o ddechrau'r haf tan ddiwedd yr hydref. Ystyrir bod ei holl fathau yn fwytadwy, ond gellir eu drysu â chwylla ffug - parasitig. Hwn fydd ein hegwyddor, sef, sut i wahaniaethu rhwng olwyn flyw go iawn o un gwenwynig ac a fydd yn fwytadwy ai peidio.\nTechnoleg tyfu madarch gartref\nMae Champignons wedi cymryd sefyllfa gref yn niet llawer o bobl ers tro. Maent yn flasus, yn hawdd eu paratoi ac yn fforddiadwy iawn: gallwch eu prynu mewn bron unrhyw archfarchnad. Ond os ydych chi'n dal i benderfynu trin madarch cartref sy'n gyfeillgar i'r amgylchedd, bydd angen rhywfaint o wybodaeth ac ymdrech arnoch chi.\nDysgu ffyrdd o dyfu madarch\nOs ydych chi eisiau tyfu hyrwyddwyr yn y cartref, mae angen i chi ofyn cwestiynau i chi'ch hun yn gyntaf: beth ydyw a beth sydd gennych ar ei gyfer? Wedi'r cyfan, er mwyn darparu cinio blasus i'r teulu, bydd rhai blychau yn yr islawr neu welyau'r ardd yn ddigon. Ond os ydych chi'n penderfynu trefnu cynhyrchiad ar raddfa fawr, bydd angen i chi nid yn unig adeiladau mawr â chyfarpar arbennig, ond hefyd offer, peiriannau, costau deunyddiau a llafur sylweddol, yn ogystal â gwybodaeth.\nMathau o olew a'u nodweddion\nMae hyd yn oed codwr madarch dibrofiad byth yn cymysgu â madarch o rywogaethau eraill, fel y mae eu henw yn siarad drosto'i hun: mae gan bob madarch o'r rhywogaeth hon groen fwcaidd. Mae madarch Boletus yn cynnwys dros 40 o wahanol rywogaethau. Yn gyffredinol, cyfeirir at ffyngau tiwbaidd y teulu Boletov fel swnwyr. Maent yn tyfu'n bennaf mewn coedwigoedd collddail, cymysg a phinwydd, ond, yn ogystal, gellir eu gweld yn unrhyw le yn y blaned, a nodweddir gan hinsawdd dymherus, a hyd yn oed yn Affrica ac Awstralia.\nDisgrifiad o rywogaethau o weunydd\nMae'r gair "gruzd" mewn cyfieithiad o Church Slavonic yn golygu "pentwr". Does dim rhyfedd iddynt gael yr enw hwnnw. Yn yr hen amser yn Rwsia, roedd casglwyr madarch yn casglu eu certiau a'u halltu mewn casgenni. Mae pob math o glwy'r pennau yn cyfuno nodweddion cyffredin: gwelir y cylchoedd crynodol ar y cap a bydd y siâp yn newid gyda thwf y ffwng - yn gyntaf mae'n dronnog ac yna'n siapio gyda'r ymylon yn plygu i lawr.\nDulliau o gynaeafu olew ar gyfer y gaeaf gartref\nMaslata - y madarch mwyaf poblogaidd ymhlith y rhai sy'n casglu madarch a dim ond cefnogwyr y cynnyrch hwn. Felly nid yw'n syndod bod llawer o ryseitiau a dulliau i'w paratoi. A gall pob Croesawr frolio o'r rysáit unigol. Mae yna hefyd lawer o ffyrdd i gynaeafu olew ar gyfer y gaeaf. Sychu olew Y ffordd orau o gynaeafu madarch ar gyfer y gaeaf yw sychu, nad yw'n amharu ar rinweddau maeth a blas y cynnyrch.\nDisgrifiad o'r mochyn madarch gyda llun\nErs blynyddoedd, mae pobl wedi bod yn casglu moch ac yn eu caru am eu blas arbennig a pha mor hawdd ydynt i'w paratoi. Mae casglwyr madarch profiadol yn mynnu'n bendant bod y madarch hyn yn gwbl ddiogel, mae'n ddigon i'w berwi a'u straenio cyn eu coginio. Yn wahanol i'r datganiad hwn, mae yna farn am berygl a gwenwyndra'r rhoddion coedwig hyn.\nMadarch llaeth yw madarch sydd yn arbennig o boblogaidd ymysg carthion. Mae'r goedwig, lle mae madarch llaeth, yn dod o hyd i gasglwyr madarch. Er gwaethaf eu poblogrwydd, mae'r Gordiaid yn cuddio rhag llygaid dynol ac yn cuddio o dan y dail ger bonion ac amrywiol fryniau. Felly, wrth chwilio am y rhywogaeth hon o mycobionts, mae'n well cymryd ffon gyda chi er mwyn archwilio'r holl leoedd lle gall madarch llaeth dyfu.\nMathau o foch a'u nodweddion\nMae'r svinushka madarch yn boblogaidd iawn ac yn adnabyddus i gasglwyr madarch profiadol. Mae'n ymddangos ymhell cyn madarch eraill ac yn ffrwythloni yn helaeth tan ddiwedd yr hydref. Ydych chi'n gwybod? Yn ôl y disgrifiad allanol, mae madarch svinushka yn debyg i glust mochyn. Gwelir y tebygrwydd hwn mewn capiau sy'n tyfu'n anuniongyrchol o'r ffwng. Y rheswm am hyn oedd y goes, nad yw yng nghanol cap y ffwng, ond sydd wedi'i dadleoli.\nTechnoleg cynhyrchu myceliwm (myceliwm): sut i dyfu myceliwm gartref\nAm y tro cyntaf rydym yn dysgu beth yw myceliwm mewn dosbarth bioleg, ond nid yw llawer yn deall yn iawn pam mae angen ei dyfu a beth yw ei ddefnydd. Yn yr erthygl hon byddwn yn edrych ar sut i dyfu myceliwm o ffyngau, manylion am dyfu myceliwm, ac yn gyntaf oll byddwn yn edrych i mewn i'r hyn y mae ar ei gyfer. Yn aml iawn mae myceliwm yn cael ei alw'n myceliwm hefyd, gadewch i ni weld beth ydyw.\nYn aml iawn mae madarch bwytadwy yn debyg i rai sydd wedi'u gwenwyno, a gall fod yn anodd eu gwahaniaethu hyd yn oed i gasglwr madarch profiadol. Er enghraifft, mae gan morels nifer o debygrwydd gyda'r llinellau, ac yn aml maent yn ddryslyd, gan gasglu mewn un fasged. Byddwn yn siarad am y gwahaniaethau o ran maint a llinell yn yr erthygl hon. Morel ordinary: disgrifiad Morel (lat.\nCynrychiolwyr nodweddiadol adar aspen gyda disgrifiad\nMadarch aspen - math o fadarch bwytadwy gyda choes drwchus a chap trwchus. Mae'r cynrychiolwyr bywyd gwyllt hyn yn tyfu yng nghoedwigoedd Ewrasia a Gogledd America. Oherwydd nad yw'r un o'r rhywogaethau o'r ffwng hwn yn wenwynig, ychydig iawn o bobl sy'n gwahaniaethu rhyngddynt. Gadewch i ni weld pa fathau o rywogaethau aspen sydd a beth yw eu nodweddion.\nNodweddion ac awgrymiadau ar gyfer piclo madarch\nMadarch tun ar gyfer y gaeaf gartref ... Mae mwy na digon o ryseitiau ar gyfer gwneud hyn yn flasus. A chyda dim ond un cof am y danteithfwyd syfrdanol hwn, mae pob gourmet yn llifo mewn poer. Wedi'r cyfan, bydd pryd mor wych yn ategu ac yn arallgyfeirio bwydlen unrhyw ddathliad.\nSut i beidio â mynd ar y bwnws ffug: rhestr o fadarch anhydrin\nMae boletws neu follt wedi'i ddefnyddio ers tro mewn bwyd. Mae yna fadarch bwytadwy, bwytadwy yn amodol ac yn anhydrin. Mae'r teulu hwn o fadarch yn un o'r rhywogaethau mwyaf poblogaidd o gynrychiolwyr bwytadwy - y madarch gwyn. Yn yr erthygl, byddwn yn siarad am sut mae cep yn edrych, sut i wahaniaethu rhwng madarch bwshws bwytadwy a bwytadwy yn amodol, pa fathau o boleta sydd.\nMae madarch wystrys yn rhywogaeth weddol boblogaidd a rhad o fadarch, sydd i'w gweld yn aml ar y silffoedd. I'r rhai sydd am baratoi madarch wystrys yn annibynnol ar ffurf sych ar gyfer storio hirdymor, byddwn yn dweud wrthych sut i'w wneud yn gywir, fel na fydd eu blas yn eich siomi chi yn y dyfodol. A oes modd sychu madarch wystrys? Mae digon o gyfarwyddiadau cam-wrth-gam ar y Rhyngrwyd ar sut i sychu madarch, madarch gwyn a mathau eraill o fadarch, ond nid oes llawer o wybodaeth am fadarch wystrys, gan nad yw'r cynnyrch mor boblogaidd ar gyfer sychu.\nCopyright 2019 \_ Ffermwr porfa ar-lein \_ Madarch


Eiddo Deallusol - Torfaen Economy & Enterprise\nMae Eiddo Deallusol (ED) yn un o'r termau yr ydych siŵr o fod wedi clywed sôn amdanynt mewn cylchoedd busnes, ond beth yw e ac a yw'n berthnasol i chi? Mae ED yn swnio'n wych, ond mewn gwirionedd mae'n derm cyfreithiol am grŵp o hawliau sy'n diogelu "creadigaethau'r meddwl". O safbwynt busnes dydd i ddydd gallai'r rhain gynnwys hawlfraint, patent, hawl dylunio a marc masnach.\nMae hawlfraint yn ei ffurf symlaf yn amddiffyn darnau o waith artistig a llenyddol\nMae patentau yn diogelu mentrau newydd yn y byd technegol\nMae hawliau dylunio yn diogelu sut mae eich cynnyrch yn edrych\nNodau masnach yw'r ffordd gyfreithiol o ddiogelu elfennau gweledol o hunaniaeth brand, fel cynnyrch, enw gwasanaeth neu fusnes, logo neu is-bennawd.\nMae nifer o bobl sy’n berchen ar fusnesau bach yn credu, a hynny’n anghywir, nad yw ED yn berthnasol iddynt hwy. Ond mae yna lawer o fanteision i’w cael wrth ystyried yr hawliau hyn:\nGyda dealltwriaeth o hanfodion o ba hawliau ED allai fod yn berthnasol i'ch busnes, gallwch ddefnyddio'r rhain i helpu i hyrwyddo twf eich busnes gan wybod bod gennych hawliau yn eu lle i herio'r rhai sy'n ceisio elwa ar eich holl waith caled. Bydd Atwrnai Marc Masnach Siartredig neu Atwrnai Patent Siartredig yn gallu helpu i sicrhau eich bod yn manteisio i'r eithaf ar y system ED ar gyfer eich busnes.